Bremañ - Niv. 391\nDreistordinal Un niverenn dreistordinal eus Bremañ zo etre ho taouarn. Kavout a reoc’h enni un teuliad eizh pajenn gouestlet d’ar Redadeg, zo deuet da vezañ darvoud meur buhez ar brezhoneg. Bep daou vloaz, niverusoc’h-niverusañ an dud da embann e vevo hor yezh.\nSkignet e vo an niverenn-mañ eus Bremañ e Montroulez da vare al loc’hañ hag e Groñvel da vare an degouezh. Se zo kaoz ez eus bet lakaet tammoù gallek enni, evit ur wech, kement ha sikour an tostaat ouzh ar pezh ez eo ar Redadeg.\nC’hwi hag a zo o lenn an tamm pennadig-stur-mañ, boas oc’h da lenn Bremañ marteze, met n’oc’h ket koumanantet. Hep ho koumanant e chom ho kelaouenn en arvar bras koulskoude. Brav gwelet mennozhioù nevez o tont da wir. Buhez hir a hetomp dezho. Genel zo mat, padout zo tad! Neuze, goude ho redadenn, na zisoñjit ket kas ho chekenn goumanantiñ, evit ma c’hallo Bremañ derc’hel da vont. Ho trugarekaat!\nAr wech kentañ eo deoc’h kaout Bremañ etre ho taouarn? Neuze kasit anezhi ganeoc’h d’ar gêr ha kemerit an amzer d’he lenn. Pennad pe bennad a blijo deoc’h, sur, gant al liesseurt ma’z int, hag evel-se e vez bep miz! Ur gelaouenn a ra brav d’ar brezhoneg ive.\nUnaniezh a ra nerzh\nEtre an 22 hag ar 25 a viz Mae e vo dilennet kannaded Parlamant Europa.\nKatalonia dizalc’h: Bro-Spagn war he genoù?\nA-benn miz Du 2014 e vo kinniget ur referendom e Katalonia.\nStourm evit ar vachelouriezh en euskareg penn-da-benn\nLiseidi eus Baiona a c’houlenn tremen ar vachelouriezh a-bezh en euskareg.\nAr paotr a guzulie e pleg skouarn ar pennoù bras\nDastumet en deus Morvan Duhamel komzoù ar c’huzulier Georges Albertini.\nListri an dizemglev\nKeloù mat pe keloù fall? Listri-brezel rusian a vo savet e chanter Sant-Nazer.\nTeuliad ar miz: Redadeg 2014\nBoum Ai’ta! e Roc’h Tredudon evit ar brezhoneg er skinwel\nEmañ Ai’ta! oc’h aozañ ur fest evit kaout brezhoneg en tele hag er radio.\nDeomp pelloc’h gant ar yezh\nAbaoe miz Ebrel e kinnig Skol an Emsav ur stummadur “uhel” tri miz.\nKanañ saozneg, kerneveureg ha kembraeg a ra Gwenno Saunders.\nMapuche, romant-polis nevez Caryl Férey\nBerzh a ra romantoù-polis Caryl Férey, an hini nevez en o zouez, Mapuche.\nUr bladenn, daou levrig bugale, niv. 3 #brezhoneg hag ur gemennadenn\nGant sonerien Alambig Electrik eo bet savet kanaouenn Redadeg 2014.\nRedadegoù en Europa


Tourisme ile Gravrinis - Sites megalithes - Iles Bretagne Sud\nMordoit betek enez ar Ragistor Tweet\nKregiñ a ra ar veaj en Neolitik en Arvor-Baden, Porzh Noaloù pe Lokmaria-Kaer, pa ya kuit an herrvag eus an douar-bras da vont war-zu Gavriniz. Eno e kaver eus unan eus kaerañ lec'hiennoù meurvaenek ar bed, hervez an arkeologourien. Deuit da welet darn eus an traoù a zo kuzhet enni.\tUheloc'h, kreñvoc'h, kaeroc'hBras-eston eo karn Gavriniz (enez ar C'havr). Ur gronnad mein ha traezh a ya d'ober ar c'harn-se, 8 m uhelder hag ouzhpenn 50 m treuz dezhañ. Al lec'h uhelañ er Mor Bihan eo. Dindanañ e kaver un daol-vaen eus ar re gaerañ, dezhi stumm un trepas 1,5 m ledander ha 14 m hirder da gas betek ur gambr-vez. 29 a bileroù, lakaet pizh an eil ouzh egile, a ya d'ober ar speurennoù. Gwelet a reer engravadurioù kevrinus war 23 anezho. Un oberenn hep he far eta !Mein da vezañ flouret gant an daoulagadMont a rit tre en daol-vaen, trellet ho taoulagad gant gouloù an deiz c'hoazh, da-heul heñcherien youlet ha dedennus-kenañ. Goude-se e spurmantit an tresoù ezoterek tamm-ha-tamm. Sachet e vez ho selloù gant kelc'hioù kengreiz, troellennoù, bouc'hili, gwaregoù, naered engravet er maen. Er gambr-vez, goloet gant ur pikol dar 4 m dezhi, e c'haller gwelet tudennoù ha loened. Soñjal a reer o doa ar re-se ur perzh a bouez bras e relijion ar bobl a oa da neuze. Mar plij, n'it ket da douch gant ho taouarn d'ar skeudennoù-se eus mareoù kozh hon istor ; dre forzh ober se e vezont diverket tamm-ha-tamm.Barrekoc'h eget ObeliksMonumant marzhus Gavriniz a zegas da soñj a-walc'h eus re Lokmaria-Kaer a zo 4 km ac'hano, e diabarzh an douaroù. Ouzhpenn-se e vefe dar ar gambr-vez e Gavriniz un tamm bet tennet diwar ur maen-sav eus Lokmaria-Kaer. Klotañ a rafe torroù ha tresadennoù kerniel an dar gant maen Taol ar Varchaned (ur c'harn ennañ un daol-vaen) a gaver kirvi kizellet warni. Daoust penaos eta e oa bet douget ar maen !? Nepell diouzh Taol ar Varchaned emañ brasañ peulvan ar bed. Kouezhet eo war an douar. Pevar zamm a ya d'ober anezhañ. D'ar mare ma oa e barr e vrud e rae 20,30 m ! Tennañ, stummañ, dougen ha sevel a voe un taol-kaer ken e voe, peadra da souezhiñ ac'hanomp hiziv an deiz c'hoazh.\nDaoust ha gouzout a raec’h ?(pe penaos lakaat ar vein da fiñval ?)280 ton a ra peulvan Lokmaria-Kaer ha douget e oa bet a-hed un dek kilometr bennak 45 kantved a-raok J-K. Peseurt evaj hud a oa bet lonket gant an dougerien ?\nLiens utilesOffice de tourisme de Larmor Baden\tGavriniz


Ur bajenn disheñvelout PlayStation zo ivez.\nPlayStation (Japaneg: プレイステーション Hepburn: Pureisutēshon, berradur ofisiel PS) a vez graet eus ur merk deuet adal un heuliad koñsolennoù c'hoari video savet ha perc'hennet gant Sony Interactive Entertainment. Kentañ produerezh ar Playstation a oa bet d'an 3 a viz Kerzu 1994 e Japan. Hiziv-an-deiz emeur gant ar bevare doare Playstation, gant ur savenn media enlinenn, un heuliad dornelloù, ur pellgomz hag un toullad kelaouennoù.\nKoñsolenn gentañ an heuliad a oa bet ar PlayStation, ar goñsolenn gentañ eo da dizhout gwerzhadennoù ken uhel: 100 milion gwerzhet, 9 bloaz ha 6 miz goude ma vefe lañset. Heuliet e oa bet gant ar PlayStation 2, a oa bet roet lañs dezhi er bloavezh 2000. Ar PlayStation 2 a chom hiziv-an-deiz c'hoazh ar goñsolenn gwerzhet ar muiañ o tizhout 155 milion skouerenn d'an 28 a viz Kerzu 2012. Ar PlayStation 3 embannet e 2006 a dizho 80 milion skouerenn gwerzhet dre ar bed holl e miz Du 2013. Koñsolenn diwezhañ Sony betek-en ar PlayStation 4, embannet e 2013, a voe gwerzhet 1 milion skouerenn anezhi e-pad ar 24 eurvezh gwerzh kentañ, dont a reas da vezañ ar goñsolenn gwerzhet ar muiañ hag ar buañ en istor ar c'hoarioù video.\nPennad spisoc'h PlayStation 1\nAr PlayStation diazez, embannet d'an 3 a viz Kerzu 1994, a oa bet an hini gentañ d'an heuliad koñsolennoù PlayStation. Stummoù disheñvel a vezo ouzhpenn d'an hini diaz: an Net Yaroze, ur stumm PlayStation du gant peadra evit sevel programmoù pe c'hoarioù, ar "PSone" ur stumm bihanaet d'an hini orin, ar PocketStation ur stummm koñsolenn hezoug a servije da druchañ er c'hoarioù hag evel memor ouzhpenn. Ul lodenn e oa ar PlayStation d'ar 5vet remziad koñsolennoù c'hoarioù video o vezañ war ar renk a-enep ar Sega Saturn hag an Nintendo 64. E miz Kerzu 2003, ar PlayStation hag ar PSone a oa bet gwerzhet 102.49 milion skouerenn anezho, deuet e oa da vezañ ar c'hentañ koñsolenn c'hoarioù video o tizhout 120 milion skouerenn gwerzhet.\nPennad spisoc'h PlayStation 2\nAdtapet diwar « https://br.wikipedia.org/w/index.php?title=PlayStation&oldid=1740629 »\nDernière modification le 23 C'hwe 2017, à 18:46\nKemmoù diwezhañ degaset d'ar bajenn-mañ d'an 23 C'hwe 2017, da 18:46.


Enez Jan Mayen zo un enezenn danveneziek, 373 km² dezhi, e Meurvor skornek Arktika hag un darn eus Rouantelezh Norvegia. Gant skornegoù eo goloet an darn vrasañ anezhi. Div lodenn zo anezhi, liammet gant un strizh-douar a 2.5 km : Nord-Jan ha Sør-Jan. Emañ 600 km en hanternoz da Island, 500 km er reter da C'hreunland ha 1 000 km er c'hornôg da aod Norvegia.\nMeneziek eo an enez. Beerenberg (2,277 m) eo al lec'h uhelañ. Er strizh-douar e kaver div lenn vrasañ an enez : Sørlaguna ha Nordlaguna. Ul lenn all zo c'hoazh: Ullerenglaguna.\nN'eus tamm pinvidigezh en Enez Jan Mayen. Liammet eo an oberiantiz armerzhel ouzh an diazezlec'hioù hiniourel ha skinwel lec'hiet war an enez. Un dachenn-nijal a 1585 m he-deus met porzh mat ebet ez eus war hec'h aodoù. Ur greizenn-valumeta e voe etre 1633 ha 1640 met echuiñ a reas an dra-se pa'z eas ar balum reizh Greunland hogozik da get. Un tabud etre Danmark ha Norvegia a-zivout ar c'helc'hiad-pesketa war-dro an enez a voe diskoulmet e 1988. Degemerout a reas Danmark an darn vrasañ anezhi.\nUn darn eus Norvegia eo Jan Mayen ha renet eo gant gouarnour kontelezh Nordland ha rener an diazezlec'h en deus un aotrouniezh strizh war an aferoù lec'hiel.\nAn annezidi nemeto a zo izili al lu norvegiat hag an servijou hiniourel norvegiat. 14 a dud a vez o chom en enez e-pad ar goañv met daougementiñ a c'hell ar boblañs e-pad an hañv pan' eus ezhomm da zresañ an danvezioù. C'hwec'h miz pe ur bloavezh e chom an dud ha kemmet e vezont e mizioù Ebrel pe Here. Kefridi ar soudarded a zo ober war-dro an diazezlec'h LORAN. Er geriadenn Olonkinbyen e annezont.\nGant ur Hercules C-130 eus an aerlu roueel norvegiat eo liammet an enez ouzh Diazezlec'h-nij Bodø. E Aerporzh Jan Mayen e vez o touarañ. Evel ma n'eus ardivink merdeerezh ebet e Jan Mayen ne c'hell douarañ ar c'hirri-nij nemet pa vez brav an amzer ha boutin eo evito da vezañ rediet da zistreiñ da vBodø hep douarañ. Douget e vezont an traou pounner dre lestr e-pad an hañv.\nD'an enez e oa bet roet ar c'hod ISO SJ hag ar c'hod internet .sj. N'eo ket implijet, avat.\nDizoloet e oa bet an enez en un dore sur e 1614 hag en e oa bet weladennet, hervez andonoù'zo, meur a wech a-raok. Un nebeud ag istorourien a gred e oa tizhet Sant Brendan an enez er VIvet kantved. Posupl eo e anaveze ar vikinged an enez.\nKrediñ a reer en-doa weladennet Henry Hudson an enez e 1607 ha Hudson's Tutches pe Touches e voe anvet gantañ. E 1611 e anvas balumerien eus Hull anezhi Trinity Island. E 1612 e anvas Jean Vrolicq anezhi Île de Richelieu hag e 1614 John Clarke hec'h anvas Isabella.\nEus an izelvroat Jan Jacobs May van Schellinkhout a zilozoas anezhi e tenn an enez hec'h anv a-vremañ. E 1882 - 1883 e reas un ergezhadeg aostriek kartennoù peurglok an enez. Betek ar bloavezhioù 1950 e voe implijet o c'hartennoù. Etre 1900 ha 1920 hemolc'herien a dremenas meur a c'hoañvioù e Jan Mayen da hemolc'h lern glaz met da ral ez eas an anevaled buan a-walc'h ha dilezet e voe an enez adarre.\nAn diazezlec'h hinourel kentañ a voe staliet e 1921 gant Norvegia a stagas an enez ur bloavezh diwezhatoc'h. Un darn eus ar rountelezh e voe graet dre ul lezenn ag ar 27 miz c'hwevrer 1930. Ne voe ket aloubet an enez e 1940 met an hinourien a zevas an diazezlec'h. Distreiñ a rejont e 1941 gant soudarded d'e sevel adarre. E 1943 e savas an amerikaned un diazezlec'h-sellaouiñ, Atlantic City e anv, da spiañ ar c'haozoù alamagn.\nGoude ar brezel e voe adstaliet an diazezlec'h hinourel en Atlantic City met diblaset e voe d'ul lec'h arall e 1949. Skingomz Jan Mayen a c'hoarie n roll bras er merdeerezh er mor skorneg hag pa divizas an AFNA da aozañ urouedad Loran-C e 1959 e stalias un diazezlec'h en Enez. Peurechuet e voe e 1961.\nE-pad un amzer hir e krede e oa marv ar menez-tan Beerenberg. E 1970 e tedarzhas, avat, ha brasaat a reas an enez a 3 km². Dislonkadennoù arall a oa e 1973 ha 1985.\nTiriadoù tramor Norvegia\nEnez Bouvet · Jan Mayen · Douar ar Rouanez Maud · Enez Pêr Iañ · Svalbard\nAdtapet diwar « https://br.wikipedia.org/w/index.php?title=Jan_Mayen&oldid=1984610 »\nInizi Meurvor Arktika\nKemmoù diwezhañ degaset d'ar bajenn-mañ d'an 3 Ebr 2022, da 20:32.


c'hoarvezje - Wikeriadur\nSavet diwar c'hoarvez-, pennrann ar verb c'hoarvezout, hag an dibenn-ger -je\nFurm ar verb c'hoarvezout e trede gour unan an amzer dic'hallus, en doare-divizout\n— [...]. Ar sorserez a ouie mat ne c'hoarvezje netra a gement-se [...]. — (Fañch an Uhel, Kontadennoù ar Bobl/1, Al Liamm, 1984, p. 102.)\nMes an holl a en em savas adarre en o enep, evel en amzer gozh, ha, dreist ar re-all, ar gigerien ne felle ket dezho, nag a-bell nag a-dost, e c'hoarvezje an disterañ enkrez gant o ferson. — (Lan Inizan, Emgann Kergidu 1, Brest, 1877, eil emb. Al Liamm 1977, p. 118.)\nKredi a c'hellit, an daou-man n'oant ket laouen; gouzout a reant ar pez a c'hoarvesche gant-ho; n'oant ket a-zindan zivin, n'o doa nemed ar maro da c'hortoz. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 181.)\ngalleg : (ça)/(elle)/(il) adviendrait (fr) , arriverait (fr) , se passerait (fr) , surviendrait (fr)\nAdtapet diwar « https://br.wiktionary.org/w/index.php?title=c%27hoarvezje&oldid=234749 »\nKemmoù diwezhañ degaset d'ar bajenn-mañ d'an 1 Ebr 2017, da 15:08.


Brit Air - Wikipedia\nBrit Air (kod IATA: DB; kod ICAO: BZH) a oa ur gompagnunezh treuzdougen dre girri-nij eus Breizh. Krouet e oa bet d'ar 26 a viz Gouere 1973 gant Xavier Leclercq. Kendeuzet e oa bet d'an 31 a viz Meurzh 2013 gant Airlinair ha Régional evit ober ar gompagnunezh HOP ! perc'hennet penn-da-benn gant Air France.\nUr c'harr-nij gant al livioù kozh war ar reaktorioù.\nE 1973 e krouas Xavier Leclercq "Brittany Air International" gant merk kenwerzhel Brit Air gant kirri-nij a vent vihan (2 Piper-Aztec 5 plas). 5 Karr-nij a oa e 1978, unan 18 plas en o-zouez.\nE 1979 e kemeras Brit Air he flas en treuzdougen rannvroel dre garr-nij gant nijadennoù reoliek eus Roazhon, Montroulez, Kemper, an Havr-Nevez ha Caen war-du Londrez. 7 karrr-nij he doa ar gompagnunezh neuze.\nE 1983 e teuas daou Fokker a 50 plas pep hini da greñvaat ar strollad kirri-nij. Un emglev a voe skoulmet gant Air Inter.\nSkoulmet e voe un emglev heñvel gant Air France e 1986. Prenañ a reas Brit Air 2 ATR, unan a 46 plas hag an eil a 50.\nAstennet e voe an emglev gant Air Inter e 1989. Perc'henn e oa ar gompagnunezh war 19 karr-nij neuze.\nE 1991 e voe krouet ur greizenn stummañ (ICARE) evit an nijerien e Montroulez. Prenet e voe un darvanerez nij war ATR 42/72. Tri c'harr-nij warn-ugent a oa neuze er strollad, 12 ATR en o-zouez.\nDilennet e voe Brit Air "Kompagnunezh europat ar bloaz" gant an "Association européenne des compagnies régionales" ha "Gwellañ kompagnunezh rannvro ar bloaz er bed" gant ar gelaouenn amerikan Air Transport World e 1995.\nE 1997 e voe sinet ur gevrat frañchizañ gant Air France war holl linennoù Brit Air. Tremen a reas ar rouedad eus 22 linenn darempredet ingal da 33. Kavout a raed 12 CRJ (Canadair Regional Jet), 10 ATR 42, 2 ATR 72 er strollad kirri-nij. Prenet e voe un eil darvanerez nij evit ICARE, war CRJ 100 ar wech-mañ.\nMont a reas Brit Air war eil marc'had eskemmdi Pariz e 1998. 5 Fokker F100 a voe prenet.\nE 2000 e teuas Air France da vezañ perc'henn war an niver brasañ niver gevrannoù Brit Air. Prenañ a reas ICARE un trede darvanerez nij war CRJ 100/200/700. Savet e voe ur sez nevez e Montroulez.\nE 2001 e voe Brit Air ar c'hentañ kompagnunezh er bed oc'h implijout ur CRJ 700 eus ti Bombardier.\nE 2002 e teuas Marc Lamidey da vezañ prezidant.\nE 2003 e oa 30 vloaz ar gompagnunezh, gant 1 200 den gopret ha 37 karr-nij. D'an 22 a viz Mezheven e kouezhas ar c'harr-nij a zeue eus Naoned 2,3 miltir eus aerborzh Brest. Ar c'homandant a voe an den nemetañ o koll e vuhez.\nE 2008 e oa 1 300 den o labourat evit Brit Air (1 200 evit an nijadennoù, 45 evit ar greizenn stummañ ICARE ha 50 e Lyon evit kempenn ar c'hirri-nij). 36 karr-nij. 300 nijadenn bemdez. 4 milion a veajourien. 483,7 milion a euroioù a gengreadur. 5,3 milion a c'hounid rik.\nE 2010 evel e 2001 evit ar CRJ 700 e voe Brit Air ar c'hentañ kompagnunezh oc'h implijout ar CRJ 1000. Ne voe nemet an hini kentañ a zouge livioù breizhat. Ar re all a oa livioù Air France warno.\nE 2012 e oa 39 c'harr-nij (13 Bombardier CRJ-100 gant 50 plas, 15 Bombardier CR-700 gant 72 plas hag 11 Bombardier CRJ-1000 gant 100 plas). D'an 31 a viz Meurzh 2013 e voe strollet Brit Air, Airlinair ha Régional er gompagnunezh HOP !, pol nevez Air France evit an nijadennoù berr hag etre.\nAdtapet diwar « https://br.wikipedia.org/w/index.php?title=Brit_Air&oldid=1588877 »\nDernière modification le 23 Eos 2014, à 15:46\nKemmoù diwezhañ degaset d'ar bajenn-mañ d'an 23 Eos 2014, da 15:46.


Mickey - Wikipedia\n(Adkaset eus Mikey)\nMickey, evel Micky, a zo unan eus ar berranvioù deveret eus an anv-badez saoznek Michael. Savet eo diwar ar berrstumm all Mick, gant an dibenn "-ey" pe "-y". Deuet eo da vezañ un anv-badez e-unan. Graet e vez dreist-holl eus Iwerzhoniz pe Amerikaned a orin iwerzhonat.\nTud ha tudennoù dibar[kemmañ | kemmañ ar vammenn]\nMickey Mouse eo ar Mickey brudetañ. Ul logodenn eo, bet ijinet gant Walt Disney.\nMickey Rooney, aktour amerikan\nMickey Rourke, a zo un aktour amerikan a orin iwerzhonat.\nMickey Spillane, skivagner romantoù polis amerikan, tad an enklasker Mike Hammer.\nLuc'haj[kemmañ | kemmañ ar vammenn]\nMick ha Mickey a vez graet eus Iwerzhoniz gant ar Saozon a-wechoù en un doare disprizus []\nMickey e vez graet eus ar c'halc'h e luc'haj saoznek Iwerzhon\nAdtapet diwar « https://br.wikipedia.org/w/index.php?title=Mickey&oldid=1481021 »\nKemmoù diwezhañ degaset d'ar bajenn-mañ d'an 4 Ebr 2013, da 23:06.


Ar bleizdi-mor - Wikimammenn\nÉdouard Corfmat, 1868 (Levrenn I, p. 72-74)\n◄ Trogadek Ar bleizdi-mor Ar gernez ►\nLemmomp hor c’hleveïou,\n’Wit mont d’ar brezeliou !\nArru e listri ’r bleizdi-mor,\nDa digass brezel en Arvor ;\nAr Ieodet ho deuz komerret,\nAnn eskop-koz n’ em skuill daero,\nHen euz renket leuskel he vro ;\nE-lec’h na deui ket ann dut-fall.\nGant ann euz ouz ann dut-a-vor ;\nMet ar roue, p’hen euz klewet,\nHe dent gant broüer  ’n euz skrignet;\nUn arme vraz ’zo bet savet,\nHag en Arvor ’z omp arruet ;\nEpad tri de hon euz kannet ;\nN’hon ëuz gret tra nemet laza :\nLaza, ken a ruille ’r goad-ru,\n’Vel diou waz vraz, euz ann daou-du ;\nStrakal ’re hor zaoliou-kleze,\n’Vel taoliou ’n horz war ann anne,\nKeït ma pade ann argadenn,\nAr brini ’nije uz d’hon fenn ;\nInt bet diskennet d’ar festal !\nTennet euz paperou ann aotro J.-M PENGUERN.\n↑ Je ne connais pas le mot broüer, que j’ai traduit par rage.\nÉdouard Corfmat, 1868 (1, p. 73-75).\nbookGwerziou Breiz-Izel. Chants populaires de la Basse-Bretagne.François-Marie LuzelÉdouard Corfmat1868LorientV1Les loups de merLuzel - Gwerziou Breiz-Izel vol 1 1868.djvuLuzel - Gwerziou Breiz-Izel vol 1 1868.djvu/1173-75\nAdtapet diwar « https://br.wikisource.org/w/index.php?title=Ar_bleizdi-mor&oldid=64359 »\nKemmoù diwezhañ degaset d'ar bajenn-mañ d'an 16 Gou 2014, da 14:01.


Aozer : Guy ETIENNE\nAl levr : 2005 - 3, 192 p., 15,7x22 cm, ISBN 2-901 383-62-9\n« Ur sadorn da noz a viz Kerzu ma soñjen bezañ va unan oc’h ober va zro e-barzh iliz Lokronan, setu ma tiskoachas e-harz piler sant Roc’h un den en e goazez. Diflach da gentañ, e stouas e benn hag e roas din da c’houzout edo eñ, William Blake, ouzh va gedal. Diskouez a reas ur plas war ar skaoñ en tu kleiz dezhañ ha diouzhtu ez eas din (ne oufen lavarout hag e saozneg pe e brezhoneg e voe hon emziviz). »\n« “Evel ma ‘c’h eus merket, e-pign e chomas va ‘Proverbs of Hell’. Un ael rok en doa kroget e kabiez va daimon ha hemañ gant ar braouac’h a seizas va brec’h. Dija an ael en doa e daolet d’an douar hag, o voustrañ va dorn, a’m redias da dresañ ar seikontvet linenn, a anavezez : ‘Enough !’ Annoazet, gant an droug a oa ennon ez ouzhpennis : ‘or Too much’, gerioù a reas d’ar bourev leuskel va dorn — an aeled, a ‘m boa merzhet c’hoazh, ne veizont ket ar gwenvrazh —, nemet e siellas va follennoù ken na leze mui va fluenn roud ebet warno. An ael-se eo, gant keneiled dezhañ e’m eus eñ gouezet, oa en e sav war an dibennerez tri bloaz goude pa ziskenne ar gontell war choug André Chénier. »\n« Te a c’hortozen e goudor an iliz kreñv-mañ. Den krouis a skrivez ez out, ha gwir eo : bas ouzh bas an dour e’z puñs. E se, kent diraez an nor a glevez da ankoù ouzh he divorailhañ, e’m eus divizet skuilhañ ennout un dornadig eus ar c’hrennlavaroù na voen ket evit o lakaat war baper. »\nDastumad barzhonegoù savet gant Guy ÉTIENNE etre 1986 ha 2004 ha troidigezhioù diwar barzhed alaman, gall, saoz ha slovak : Johannes Robert BECHER, Gottfried BENN, Paul CELAN, Friedrich HÖLDERLIN, Rainer Maria RILKE, William BLAKE, Thomas Stearns ELIOT, Sylvia PLATH, Adrian MIATLEV, Armande LOUP, Laco NOVOMESKÝ\nTaledenn gant Liu Nan


Pajenn:Perrot - Bue ar Zent.djvu/684 - Wikimammenn\nPajenn:Perrot - Bue ar Zent.djvu/684\nwellan ha tri vestr eus ar re fallan. Skrijus eo an torfejou a zigouez dre ar bed, ha divent eo niver an eneou a gouez en ifern abalamour d’eze.\nAr zant-man a oa ganet en Asiz hag a oe hanvet Yan d’e vadeziant. P’en em lakas d’ober micher e dad, a oa marc’hadour, en dije digare d’en em gaout alïes gant ar Fransizien, hag e teuas da c’houzout ken mat o yez, ma oe hanvet Fransez.\nDen ar bed oa eun tammik en e yaouankiz, mes ar vue a rene a oa fur, ha mat oa ’vit ar paour. Eun devez, ’balamour n’en devoa ket amzer, emezan, e chomas hep rei aluzen d’eun den ezommek hag a astenne d’ezan e zorn. Kement a geun en devoe raktal d’ar pez en devoa grêt, ma redas war-lerc’h ar paour kez, da gas d’ezan ar pezig en devoa ezom.\nOber a reas neuze al le da rei aluzen da gement hini a\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/684&oldid=140981 »


Région_Bretagne - Liseidi Breizh o lakaat o liseoù war wel\nGant ar galv da raktresoù « glad ma lise » e vez pedet al liseidi da gregiñ e-barzh glad hag istor o lise gant ul labour a-unan hag ivez asambles gant ar skipailhoù kelenn ha buhez skol abalamour da lakaat anaout gwelloc’h o lise, koulz en o c’hornad hag en akademiezh a-bezh.\nDaou bal zo a-fet pedagogiezh : ober anaoudegezh gant istor o lise en ur implijout doareoù klask hag enklask diwar furchal en dielloù hag el levrioù, dastum testenioù. Da-heul al labour enklask-se en em gaver gant ur maread kendivizout ma ranko al liseidi soñjal en doare ma vo kinniget o enklaskoù ganto : un diskouezadeg pe ur gazetenn, lakaomp. Kinniget e vo ar raktresoù da-geñver Devezhioù europat ar glad e 2019, pa vo digor al liseoù d’ar weladennerien.\nKaset eo ar stignad-mañ da benn gant Akademiezh Roazhon, Rannvro Breizh ha Renerezh-rannvro an aferioù sevenadurel e Breizh, keñver-ha-keñver gant ar c’houlzad renabliñ tematek « liseoù Breizh », kaset da benn er mareoù-mañ gant Servij Renabliñ ar glad sevenadurel. Diazezet eo ar galv da raktresoù-mañ war ar stignad rannvroel Karta, ha kinniget e vo adarre e 2019 ha 2020.\nAl liseoù loreet e 2018 :\nAl liseoù Kerraoul e Pempoull, Renan e Sant-Brieg ha Savina e Landreger (Aodoù-an-Arvor)\nAl liseoù Bro-Leon e Landivizio, Brizeug e Kemper ha Roz Glas e Kemperle (Penn-ar-Bed)\nAl lise Beltram Argantred e Gwitreg (Il-ha-Gwilen)\nAl liseoù Breselien e Gwern-Porc’hoed ha Loth e Pondi (Mor-Bihan)\nPolitikerezh ar Rannvro evit ar glad\nPublié le Wednesday, November 21, 2018


KAMM-LEC’HIAÑ, UN ELFENN FENT\nGoude bezañ lennet studiadenn Anke Simon war an danevelloù berr ( Hor Yezh 1998 - interesant e meur a geñver ), em boa goulet outi ur wech perak, goude bezañ studiet temoù evel an hunvre, an tec’h, ar follentez pe ar marv, danvez kriz oc’h ober anezhe kentoc’h, perak neuze n’he doa ket klasket analizañ ar fent a gaver alies en danevelloù, ha respontet he doa din e oa ar fent un dra ziaes da zielfennañ. Amañ da heul e klaskin studiañ elfennoù fent pe mousfent ‘zo ; evit treiñ ar ger galleg anachronisme ‘m eus implijet kamm-amzeriañ, kamm-amzeriad, evel F. Favereau. Evit treiñ anatopisme ( topos, al lec’h, en deus kemeret plas khronos, an amzer ) e kemerin pe ar stumm anatopizm diwar ar gregach, pe neuze kamm-lec’hiañ, kamm-lec’hiad.\nKammañ an amzer zo bet graet alies, hag el lennegezh vrezhoneg zoken : digorit an Nomenoe-Oe gant Jakez Riou, hag e weloc’h er bloavezh 845 ur manac’h o tennañ ur skwerenn eus Barzaz Breiz dimeus un diretenn eus e vurev, hag o klask kanañ unan eus ar gwerzioù war don ar Marseillaise ; meur a gamm-amzeriad all eus ar goubari-se a gaver a-hed ar pezh-c’hoari, ken ne vije ket souezhet al lenner o welet Nomenoe o vont dre guzh da Redon da brenañ ur vindrailhetenn Uzi 9 mm er marc’had du evit bezañ suroc’h da c’hounit emgann Ballon an deiz war-lerc’h. (1)\nUn elfenn greñv a fent a c‘hell dont war wel gant ar c’hamm-amzeriañ : lakit an dukez Anna Breizh da zibab ur wonderbra nevez war gatalog an 3 Suisses evit bout seksioc’h dirak Maximilien pe Charlez VIII, hag ho po aze ur poent-loc’hañ a-feson evit un danevell verr dibar.\nTra ma teu ar fent gant ar c’hamm-amzeriañ diwar daou fed a vez lakaet da c’hoarvezout er memes amzer, goude ma n’hellont ket bezañ kempred, evel gwelet ul luned hirwel etre daouarn ar gedour en Nomenoe-Oe, gant an anatopizm ez eo daou fed, kempred pe get, a vez lakaet d’en em gavout er memes lec’h, goude m’eo dibosupl a-grenn. Setu unan klasel kenañ, lakaet ganin liv ar vro warnañ : n’eus dañjer ebet o treuziñ ar Yeun Elez war droad, nemet e tegouezfe ganeoc’h tosañ ho penn ouzh ur vamm rinoseros prest da zifenn hec’h hini bihan.\nAr c’hamm-lec’hiadoù ne vezont ket kavet ken stank hag ar c’hamm-amzeriadoù, ha diaesoc’h int da dañva : peurliesañ int soutil ‘walc’h, hag e c’hoarzher gante hep bezañ gouest da zisplegañ perak. Evit skeudenniñ ar c’hamm-lec’hiañ e kemerin da gentañ un danevell verr gant Roparz Hemon, Plad-nij Marijan, am eus bet studiet meur a wech gwechall gant ma skolidi ha gant un tamm mat a blijadur : ur plad-nij zo o paouez douarañ ; n’eus ket da vezañ souezhet, abaoe H.G.Wells e teu a bep sort aerlistri d’en em bozañ war an douar, da nebeutañ el lennegezh skiant-faltazi. Ar plad-nij-se a c’hellfe bezañ douaret e-tal ur gêr vras, pe neuze e-kichen Cape Canaveral pe porzh-brezel Brest, netra klaseloc’h evit se ; pezh a zo, douaret en deus e-kreiz park Marijan da serr-noz, hep test all ebet estreget ar vaouez kozh, ha dres war hec’h ervennadoù kaol ouzhpenn-se !\nAes eo empentiñ ar pezh a vije bet depegnet gant Asimov pe Van Vogt pe n’eus forzh pesort skrivagner skiant-faltazi eus kreiz an XXvet kantved ma vije bet douaret ar plad-nij-se tost da Cape Canaveral pe da borzh Brest : an dekvet divizion Marines pe an trede BEP eus al Lejion o c’hronnañ ar c’harter, tankoù Sherman pe re AMX kuzhet a-dreñv kement kleuz a zo ( pe kement kae en-dro da Vrest ), kanolioù pemzek meutad ar Richelieu pe re c’hwezek meutad an New Jersey o klask dic’hastañ anezhañ, ur skeudenn glasel eus brezel ar stered.\nEil skeudenn, empentit n’eus forzh pesort maouez kozh dre amañ war ar maez, pa wel ur vuoc’h pe ur vandenn yer dichapet eus o sklotur o tont d’ober distruj en he jardin : kemer a ray an arm kentañ a gavo, falz pe bouteg pe c’hwennerez-sivi evel ma ‘m eus bet gwelet, hag e yay da gas kuit al loen laer. Ha setu penaos e sav R.Hemon un anatopizm diwar an div skeudenn-se : didroc’hañ a ra pep hini anezhe, hag e laka tal-ouzh-tal ar plad-nij diouzh un tu, hag ar vaouez kozh fuloret diouzh an tu all, prest da skeiñ gant he c’hloge war an enebourien, hag o krial « dichou ! » warne evel war ur c’hlodad laboused. ( N’eo ket difennet empentiñ an daou damm all eus an div skeudenn lakaet e-kichen-kichen, ar pezh a rofe un eil anatopizm : soudarded gouron an trede BEP o klask kas ur paour-kaezh buoc’h dianket en-dro d’he fark...)\nAet eo kuit ar Varsianed, laosket o deus war o lerc’h un espes kordenn, hag a servijo da stagañ gavr Marijan. Dont a ra neuze un niz hag un nizez da welet Marijan, hag e kaver un tamm mat a farsite o selaou an niz o komz war an ton bras diwar-benn ar pladoù-nij, oc’h ober goap eus ar re a gred e seurt traoù, tra ma chom dilavar Marijan : desket kaer eo an niz, bet eo er skolioù, hag hi zo dizesk. Dont a ra ar fent eus ar mod ma vez lakaet skoaz-ouzh-skoaz bed cartezian an niz, ur bed enk ha ribik en gwirionez, hag hini ar vaouez kozh, ur bed gant un topologiezh disheñvel ha ledanoc’h, unan ma kaver pladoù-nij o tont da frikañ kaol dirak an tier.\nDaoust ha levezonet eo bet R.H. gant un danevell saozneg bennak evit skrivañ se ? N’on ket evit lâret, ha moarvat ne vo ket aes respont d’ar goulenn-se ; moarvat ivez n’eo ket gwall sañsipl, rak depegnet eo bet Marijan en ur feson dispar, dres doare tud kozh ar vro-mañ. Ar pezh a zo sur, bepred, eo e kaver kalz stankoc’h fent diwar kamm-lec’hiañ gant ar sevenadur angl-ha-saoz eget gant ar c’hallaoued, lakaomp. Menegomp Flatland, skrivet er c’hantved diwezhañ gant ar pastor Edwin Abbot, ma teu ar fent diwar ment ar bed ma tremen an istor : ur bed 2-vent, gant boudoù plat hepken o vevañ ennañ, pa ‘z omp kustum ouzh ur bed 3-ment.\nTost d’ar c’hamm-lec’hiañ, e kaver ivez un elfenn fent pa gemm an endro hep goût deomp, hag ez eo goude ur prontadig hepken e remerkomp eo bet cheñchet an ton hag ar son. Menegiñ a rin amañ un dresadenn fentus gant Sidney Harris, un treser amerikan brudet evit bezañ skeudennet meur a bennad skiantel : diskouez a ra leurenn ur c’hoariva pe un opera ; a-dal d’an arvesterien, ur soprano, moarvat, goubari Kiri Te Kanawa pe Montserrat Caballe ; a-drek he c’hein, ur paotr dirak e biano a zo prest da eilañ anezhi. Hag ar ganerez da zisplikañ d’an arvesterien : « Ar werz kozh ha kaer-mañ a gont istor ur vaouez yaouank hag a guita he zi-soul evit mont da labourat. Ur wech arruet, e laka un nebeud kristalioù NH4HS en ur boullestr leun a ammoniak dindan 0.5 atm hag e klask jediñ gwaskoù darnel an ammoniak hag ar sulfidenn hidrogen ent-kempouez... » Da gentañ e vezer plaset en unan eus gwerzioù an Uhel pe eus Lieder romantiked Bro-Alamagn (ar vaouez yaouank hag an ti-soul !), hag en em gavout a raer hep soñj e-kreiz ur problem fizik pe kimiezh ( jediñ gwaskoù darnel daou c’haz ), alese ar fent.\nImplijet eo bet ar seurt mousfent-se gant ar skipailh Monty Python, ha meur a wech : e Buhez Brian, hag a zo sañset tremen e Jeruzalem er c’hentañ kantved, ez eus un dispac’her juzev tapet gant ar Romaned evit bezañ skrivet ur gunujenn war ur voger. Mes buan-tre e remerker n’eo ket gant ar gunujenn eo bet feuket an daou lejioner roman, mes gant ar fazioù latin, hag an enkrez hon doa santet o welet ur paotr yaouank etre krabanoù ar polis a laosk plas d’ar c’hoarzhadennoù pa welomp e chom an daou roman da heskinañ ar juzev ac’hann m’en do skrivet ar frazenn reizh : Romani, ite domum ! ( ur seurt yankees, go home !). Risklañ a raer hep soñj eus ur gwall frapad etre daouarn an archerien d’ur frapad gwashoc’h c’hoazh etre krabanoù daou gelenner latin. Er Graal Santel, e kaver ar memes seurt anatopizm : gwelet e vez un aotrou o klask ren prosez ur sorserez dirak e beizanted dirollet a faot dezhe beuziñ anezhi koustet a gousto, ha tamm ha tamm en em gaver dirak ur mestr-skol o klask opten un nebeud respontoù lojik hag a skiant-vat digant ur c’hlasad skolidi disuj ha pounner mat o spered.\nKement ha komz eus ar Monty Python e kaver ar memes doare mousfent, mes ur mousfent a lârfen protestant muioc’h, e Buhez Brian atav, pa weler unan eus an dispac’herien o c’helver ar re a zo asambles gantañ en-dro d’an daol :\n- Job !\n- Tobiah !\n- Daniel ( ?)\n- Judges !\nA-greiz tout ez eur tremenet eus ul listennad tud gant anoioù hebraeg en ul listenn eus levrioù an Testamant Kozh. Hag ar seurt mousfent-se n’eo ket bet ijinet gant ar Monty Python, rak kavet e vez ar memes farsadenn, tregont vloaz a-raok, en unan eus romantoù polis Patricia Wentworth, The Catherine Wheel : en ur familh ‘lec’h ma oa bet lakaet ar pevar baotr Matthew, Mark, Luke ha John, e oa deuet war ar bed ur bidoc’hig a oa bet badezet dindan an anv a Acts. (2)\nN’eo ket ar skrivagnerien saozneg hepken a zegas fent en o skridoù dre implij an anatopizmoù : gwir eo ivez evit ar peruvian Vargas Llosa, en e romant La Tía Julia y el escribidor (Moereb Julia hag ar skrivatour), ma kaver ur paotr a zo e vicher skrivañ feuilhetoñsoù evit ar radio, nemet e laboura re, re a feuilhetoñsoù disheñvel en deus war ar stern er memes mare, skuizhañ a ra e spered ken e laosk e dudennoù da dremen eus an eil feuilhetoñs d’egile, hep teuler evezh, hag aze emañ unan eus mammennoù ar fent er romant. Uheloc’h e skriven ne oa ket gwall stank ar c’hamm-lec’hiañ gant an oberourien galleg, mes degas a rin soñj eus ur sketch savet evit an tele gant Jean Yanne, da vare an ORTF : kemerit hanez Napoleon war tachennoù-emgann Europa diouzh un tu, hanez ar redadeg Paris-Roubaix war gwenojoù pavezet nort Bro-C’hall diouzh an tu all, didroc’hit, meskit, hejit mat hag e kavoc’h Napoleon hag e jeneraled o klask gounit ur redadeg biloioù e velodrom Waterloo. Ar re goshañ ac’hanoc’h o deus soñj nag a reuz a oa bet e Bro C’hall goude ar sketch-se, nag e oa bet feuket tud ‘zo gant an doare mousfent-se : torret e oa bet e gontrad da Jean Yanne gant an ORTF zoken. (4)\nDistroomp d’ar brezhoneg adarre ; emaon o klask gouzout daoust ha n’eo ket ur seurt anatopizm a lak ac’hanomp da c’hoarzhin e divinadennoù evel homañ : petra zo kaoz d’ar vuoc’h da dostaat deus ar c’hleuz pa vez glav ? - a-gaozenn n’eo ket kap ar c’hleuz da dostaat deus ar vuoc’h !,(3) ma vez lakaet ar selaouer da empentiñ un topologiezh troc’haoliet gant ar vuoc’h difiñv hag ar c’hleuz o pourmen tro-dro dezhi.\nMa, n’an ket da ambuziñ hoc’h amzer muioc’h, evit klozañ e lavarin just : salo ma vo kavet unan bennak evit ober kement-all c’hoazh e brezhoneg.\n1 V 2003.\n(1) Siwazh evitañ, ne oa deuet an Uzi gentañ er-maez nemet dek vloaz goude marv Jakez Riou.\n(2) Ma chomit bout, digorit ur Bibl...\n(3) Meur a hini all a sort-se a gaver gant Jul Gros, levrenn III.\n(4) Doue d’o fardono o-daou bremañ, mes bev-buhezeg e oa c’hoazh Jean Yanne pa ‘m boa skrivet ar pennad-mañ.


Pedervet quevren - Ar pemzecvet Chabistr - Wikimammenn\nPedervet quevren - Ar pemzecvet Chabistr\nYouen-Yan-Lois Derrien, 1779-1792 (?) (p. 421-427)\n◄ Ar pevarzecvet Chab. Var ar sec’hor hac an degout spirituel Ar pemzecvet Chab. Eleac’h ma ze confirmet ha sclereat ar pez a so lavaret diaraoc, dre un exempl notabl AR c’henta Chab. Penaus eo ret bep bloas nevezi ar resolutionou mad dre an exerciçou pere a so amâ varlerc’h ►\nEleac’h ma ze confirmet ha sclerreat ar pez a so lavaret diaraoc, dre un exempl pehini a so da veza remerquet.\nMÆs evit renta sclerroc’h an oll instruction-mâ, e fell din lacat amâ ur pez excellant eus a Histor Sant Bernard, evel ma em eus-èn cafet rapportet gant ur Scrivagner abil ha fur ; lavaret a ra eta evellen. Peurvuia e c’herru casi gant quement hini a gommanç da servicha Doue, ha n’o deveus quet c’hoaz an experianç eus a brivationou ar c’hraç nac eus ar genchamanchou spirituel, penaus, pa vanq dezo ar goud-se eus an devotion sansibl, hac ar sclerigen agreabl-se pehini o c’houfi d’en em hasta da vont etrese Doue, e collont o alan en un taul-cont, hac e couezont en digourajamant hac en dristidiguez a galon. An dud ententet mad a rent ar ræson-mâ eus a guemen-se, penaus natur an den ne ell quet beza oll affamet hep caout ur satisfaction bennâc pe eus an Eê pe eus an douar : hac ec’his ma teu an eneou da renonç facilamant d’an objedou visibl ha d’ar plijadurezou corporel, pa vezont bet savet aziouto o-unan dre an essa hac an tanva o deveus great eus ar plijadurezou spirituel ; evelse pa vez lammet diganto ar joa spirituel-se dre an disposition a Zoue, oc’h en em gaout ivez a hent-all privet eus a gonsolationou corporel, hac o veza na dint quet c’hoaz acustumet da c’hortos gant patiantet an distro eus ar guir heaul, e seblant dezo penaus ne vezont nac en Eê na var an douar, hac e chomint sebeliet en un nos continuel, en hevelep-fæçon o veza collet ganto bronn o mam evel bugaligou pere a vez dizounet, ma languissont ha ma voelont, ha ma teuont da veza enouus hac importun ispicial dezo o-unan.\nQuememâ’ta a erruas en hent eus ar vertuz gant unan hanvet Geffre eus a Perone, pehini a yoa en em lequeat a nevez a yoa da servicha Doue : hemâ o veza deut souden da veza seac’h, privet a gonsolation interieur ha goloet e speret a devaligen, a gommanças da gaout memor eus e vignonet er bed, eus e guerent, hac eus ar binvidiguez hac ar gommodite en devoa nevez dileset ; ar pez a eureu dezàn beza attaquet gant un dentation quer bras, na alle quet miret n’en remerquet diouz ar fæçon anezàn ha ma en anavezas ervat unan eus e vrassa mignonet fidel, pehini en deoue an adres da dostat ha da goms ounti gant douçder, en ur lavaret dezàn e secret. Petra e quememâ, Geffre ? Petra e ma zoc’h-hu deuet da veza quen ambaniet ha quen affliget ha ma tisquezit beza ? Geffre neuse o tenna un huanad a vouelet e galon a respontas, ah ! va breur, emezâ, jamæs em buez ne vezin laouen. Eguile touchet dre ar respont-mâ gant truez ountâ evel ur guir vreur, a yeas neuse souden da gonta quemense oll d’an Tad commun Sant Bernard, pehini o velet an danger a entreas en un Ilis a dost da bidi Doue evintàn ; hac etretant Geffre, pehini ne alle mui gant an dristidiguez a reposas e ben var ur mean hac a gouscas ; mæs da ben un nebeudic amser e sefsont o daou unan eus e oræson gant ar c’hraç obtenet dreizi, hac eguile eus e gousq gant ur visaich quel leal ha quel laouen, ma en em estonas e vignon-quer o velet ur genchamant quer bras ha quer pront, ha na allas quet miret na rebeichas dezàn amiablamant ar pez en devoa respontet dezâ un nebeudic diaguent. Geffre a replicas dezâ neuse ; mar em boa lavaret deoc’h quent penaus ne visen jamæs laouen, e c’hassuràn deoc’h bremâ penaus ne vezin jamæs trist.\nChetu a-se an issu e devoue an dentation, pehini a erruas gant ar personaich devot-mâ ; hoguen remerquit ebars er recit-mâ, Philotee ; 1. Penaus Doue a gustum rei ur gout hac un tanvâ bennâc eus ar gonsolationou hac ar plijadurezou spirituel d’ar re pere a vez o c’hantren en e servich, evit o zenna eus a blijadurezou hac a satisfactionou ar bed, hac evit rei couraich dezo da bourchu ar garantez divin ; evel a ra ur vam, pehini evit tenna e buguel d’ar vronn, a laca mel var ar bec anezi. 2. Penaus an Doue mad-se cousgoude eo a lam ivez aviziou digueneomp, hervez an disposition eus e furnez, al leaz hac ar mel a gonsolationou, evit oc’h hon dizouna erc’hisse, ma tesquimp dibri ar bara seac’h ha cre eus a un devotion ferm exercet hac approuvet dre an degout hac an dentationou. 3. Penaus e sao aviziou tentationou bras meurbet emesq ar sec’hor hac an degout spirituel, hac eo ret neuse beza ferm da drec’hi an dentationou-se ; rac ne dint quet aberz Doue : mæs ret e soufr gant patiantet ar sec’hor hac an degout-se, pa zint ordrenet gant Doue evit hon exerci. 4. Penaus ne dleomp jamæs coll couraich etouez hor poaniou interieur, na lavaret evel ar Geffre mad-se, jamæs ne vizin laouen na joaïus : rac e creis an nos e tleomp gortos ar sclerigen, ha toudememes e creis ar gaerra amser spiriruel a ouffemp da gaout, ne rencomp quet lavaret ; ne vezin jamæs trist nac enouet, non : rac evel a lavar ar Fur, en deiziou eürus ne dleer quet ancounec’hât an deiziou maleürus. Ret e caout esperanç e creis an adversite, ha caout doujanç e creis ar brosperite, hac en eil occasion hac eben e ranquer ato en em humilia. 5. Penaus ez eo ur remed souveren discleria hor poan da ur mignon spirituel bennâc pehini a alle hor soulagi.\nErfin evit conclui an avertissamant-mâ pehini a so quen necesser, e remercàn penaus en degout spirituel- mâ couls hac e peb tra-all en deveus hon Doue mad hac hon adversour pretantionou control ivez ; rac Doue a fell dezâ hor c’hundui dre an degout-se da ur burete vras a galon, da ur renonç antier d’hon interest propr er pez a so evit e servich, ha d’en em zivisca parfetamant eus ac’hanomp hon-unan : mæs an drouc-speret a laca e boan da ober deomp coll couraich, evit ober deomp distrei ouz ar bligeadurezou sansuel ha d’hon renta enouus hac importunus deomp hon-unan ha d’ar re-all, evit ma vezo dicriet ha diffamet an devotion santel. Hoguen mar c’heuliit an avisou pere am eus roet deoc’h, e cresquot cals ho perfection en exerciç pehini a reot etouez ar poaniou interieur-se peveus a re e fell din lavaret deoc’h c’hoaz ar guer-mâ abarz echui.\nAviziou an degout, an enouamant hac ar sec’hor spirituel-se a zeu eus an disposition ma vez ar c’horf, pehini dre an exces o veilla, o labourat hac o yun, en em guef carguet a squizder, a assoupissamant, a bounerder, hac a infirmiteou-all evelse pere, peguement bennâc ma ze diouz ar c’horf eo e tepandont, ne lesont quet na incommodont ar speret, abalamour d’an union vras a so entrezo o daou. Mæs en occasionou-mâ eo ret caout memor ato da ober cals a actou a vertuz gant ar guevren huela eus hor speret hac eus hor volontez ; rac peguement bennâc ma seblante hon ene cousquet oll ha carguet a assoupissamant hac a squizder, cousgoude an actionou eus hor speret ne lesont quet na dint agreabl bras da Zoue. Hac e c’hellomp lavaret en amser-se evel ar Pried Sacr : Cousquet a ràn, mæs ma c’halon a so dihun. Hac evel am eus lavaret diaraoc, mar deus nebeutoc’h a c’houd o labourat er fæçon-se, ez eus cousgoude mui a verit hac a vertuz : hoguen ar remed en occasion-se eo crehât ar c’horf dre voyen ur soulajamant hac ur recreation ligitim bennâc. Evelse Sant Frances a c’hourc’hemenne d’e Religiuset ma visent quer moderet en o zrevel na deusient quet da accabli ar ferveur eus ar speret.\nHac a propos d’an Tad santel-mâ, ur veich e oue attaquet ha poaniet gant ur velancoli a speret quer bras, ne alle quet miret na en disqueze en e gomportamant ; rac mar falle dezâ en em antreteni gant e Religiuset, ne alle quet ; mar pellea diouto, en em gafe gôaz : an abstinanç hac ar mortification a gorf en accable, hac an oræson n’er soulage morse-tout. Daou vloaz e oue evelse, en hevelep-fæçon ma seblante oa toutafæt abandonet gant Doue ; mæs erfin goude beza souffret humblamant an tourmant rust-se, hor Salver a roas adarre dezâ en ur moment ur reposvan eürus a speret. Quememàn a ro da entent penaus ar servicherièn vrassa da Zoue a so sujet d’an degout ha d’ar poaniou speret-se, ha rac-se ne dle quet ar re viana en em estoni mar gu’erru ganto beza exercet evelse.\nAdtapet diwar « https://br.wikisource.org/w/index.php?title=Pedervet_quevren_-_Ar_pemzecvet_Chabistr&oldid=129675 »\nKemmoù diwezhañ degaset d'ar bajenn-mañ d'an 9 Eos 2018, da 16:49.


Skol Diwan Sant-Ervlan - FOAR AR GOULENNOÙ\nYa, diskouezet 'vez dre skiant-prenet. Bevet 'vez kement-mañ er skolioù gant tadoù ha mammoù all. Posupl e vo dezho komz ganeoc'h. Alioù a c'hallot kaout digant ar skolaerien. Prantadoù studi diouzh an noz a zo e skolioù 'zo. Goulennit digant an AEP. Ouzhpenn-se, e c'houlennit strivoù digant ho pugel, strivoù diouzh ho tu zo d'ober ivez. Talvezout a ra ar boan ha neuze e welo ho pugel ez oc'h troet da vat gant ar choaz ho peus graet\nsources : www.diwan.bzh , www.kelenn.fr et www.diwanlannuon.bzh


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/237 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/237\nACTOU AN EBESTEL, III.\nmessa euz ar Spered-Santel, hen deuz skulliet ar pez a velit hag a glevit breman. (34) Rag David n’eo ket pignet en env, mes hen he-unan a lavar : An Aotrou hen deuz lavaret d’am Aotrou : Azez a-zeo d’in, (35) ken am bezo lakeat da inimied da scabel dindan da dreid.\n(36) Ra ouezo eta holl di Israel a-dra-zur, penaos hen deuz Doue great Aotrou ha Christ ar Jesus-se pehini hoc’h euz crucifiet.\n(37) Pa glevjont kement-se e oent glac’haret en ho c’halonou, hag e leverjont da Ber ha d’an ebestel all : Tud breudeur, petra a raimp-ni ?\n(38) Ha Per a lavaraz dezhe : En em gonvertissit, ha ra vezo badezet pep hini ac’hanoc’h en hano Jesus-Christ, evit remission he bec’hejou ; hag e recevot donezon ar Spered-Santel. (39) Rag ar bromessa a zo bet great deoc’h ha d’ho pugale, ha d’ar re holl a-ziabell, kement hag a vezo galvet gant an Aotrou hon Doue. (40) Ha dre galz a gomzou all e pede stard hag ec’h exhorte anezhe, en eur lavaret : En em zaveteit diouc’h ar wenn fall-ze.\n(41) Ar re eta a recevaz he c’her a galon vad, a oe badezet ; hag en devez-se e oe lakeat var-dro tri mil ene e niver an diskibien.\n(42) Hogen, kenderc’hel a rent e doctrin an ebestel, a-unan etrezhe, o terri ar bara assambles hag o pedi. (43) Hag e teuaz doujans d’an holl, ha kalz a vurzudou hag a viraclou a oa great gant an ebestel. (44) Hogen, ar re a grede a oa holl assambles er memeus leac’h, ha pep tra a oa commun etrezhe ; (45) gwerza a rent ho zraou hag ho madou, hag e tistribuent anezhe d’an holl, hervez an ezom hen doa pep hini. (46) Ha bemdez e oant aketus assambles en templ ; hag o terri ar bara en ho ziez, e kemerent ho boued gant levenez ha gant eünder a galon ; (47) o veuli Doue, hag o veza agreabl d’ar bobl holl ; hag an Aotrou a greske bemdez an Iliz gant tud hag a oa salvet.\nPER ha Ian a oa o sevel assambles d’an templ da heur ar beden, da lavaret eo, an naoved heur. (2) Ha bez’ e oa eun den kam abaoe ma oa ganet, hag a vije digasset, ha lakeat bemdez e-tal dor an templ, galvet an nor Gaer, da c’houlen an aluzen digant ar re a antree en templ. (3) He-\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/237&oldid=125345 »


Fiche: Les nepenthes.\nSujet: Fiche: Les nepenthes. Dim 6 Mai - 8:50\nSujet: Re: Fiche: Les nepenthes. Dim 6 Mai - 11:09\nSujet: Re: Fiche: Les nepenthes. Mer 30 Mai - 13:39\nSujet: Re: Fiche: Les nepenthes.\n» Fiche culture Nepenthes Pervillei\n» Liste d'une très grandes parties des nepenthes au monde


Degemer al lec’hienn > C’hoariva > Keloù > La Comparsa, ur staj gant La Obra\nStrollad la Obra a zo ur strollad eus Breizh hag Amerika Latina staliet e Douarnenez. Labourat a ra war dem ar minorelezhioù en un doare sokial ha liessevenadurel.\nPal : lakaat an dud yaouank eus Penn-ar-Bed da brederiañ war ar bed a-vremañ o tremen dre an arzoù. Kinniget e vo un atalier c’hoariva ha skasoù etre an 23 hag ar 25 a viz C’hwevrer 2017 e Beuzeg-ar-C’hab.\nAn eskemm a vo un doare da zizoleiñ arzoù ar skasoù ha da labourat war ur raktres c’hoariva.\nGoulennet e vo 65€ kemer perzh er mizoù (dafar evit ar skasoù, bod ha boued) + 10€ emezellañ.\nLakaat e anv a-raok an 8 a viz C’hwevrer !\nEvit gouzout hiroc’h pe lakaat e anv pellgomzit d’ar 09.52.56.31.25 pe kasit ur postel.


Centre Forêt Bocage – Ti ar C'hoadoù – Centre d'éducation à l'environnement, au patrimoine et à la culture bretonne – Maison Nature départementale.\nDegemer mat e Ti ar C’hoadoù\nKreizenn deskadurezh war an endro, ar glad ha sevendur Breizh\nTi Natur Departamant en Aodoù-an-Arvor\nDegemer a reomp strolladoù a-hed ar bloavezh, evit ur chomdenn, un devezh, ur baleadenn natur... da zizoloiñ hon korn bro, pinvidik a denzorioù natur ha glad\nTi ar C’hoadoù, er Chapel-Nevez (Aodoù-an-Arvor), a zo ur greizenn lojañ strolladoù ha buheziñ en-dro d’an natur, d’ar glad ha sevenadur Breizh. Ar greizenn, tapet ganti al label “Ti Natur Departamant” e-keñver he labour war tachennoù ar bedagogiezh, an douristelezh, ar sevenadur hag an ekologiezh, zo aotreet gant an Deskadurezh-Stad hag ar SDJES (Services Départementaux à la Jeunesse, à l’Engagement\net au Sport)\nE 1984 oa bet krouet Ti ar C’hoadoù gant ti-kêr ar Chapel-Nevez, a-raok lakaat ur gevredigezh e-penn an traoù e penn-kentañ ar bloavezhioù 2003. E tro ar bloavezhioù 2010 oa bet adnevesaet penn-da-benn savadur ar c’hambreier gant teknikoù o toujañ deus an endro. 70 plas zo bremañ evit degemer ar strolladoù bugale pe an\nC’hoadoù hirie an deiz: klasoù-natur evit ar skolidi, deus ar re vihanañ d’ar grennarded.\nkampoù vakañsoù evit ar vugale da dizoleiñ an endro dre an dudi.\nBaleadennoù-natur evit an holl, a-hed ar bloaz, war ar plant hag al loened gouez en-dro deomp.\nStajoù teknikel evit an holl, war un devezh pe meur a hini, evit deskiñ penaos kempenn e werje, e liorzh, e c’hleuñioù, e c’hirzhier… gant doareoù ekolojik\nstrolladoù degemeret, bod ha boued, evit degouezhadennoù familh, labour, kevredigezh…\nanimasionoù da geñver abadennoù en-dro d’an natur (festoù, saloñsoù…)\nraktresoù a-bep seurt: kartennoù troioù-bale, diskouezhadegoù, oustilhoù pedagogel…\nHa tout an traoù-se en galleg koulz hag en brezhoneg!\nPoltriji eus ar greizenn\naotreet gant an Deskadurezh-Stad hag ar SDJES, degemer a reomp klasoù-natur evit ar skolidi, deus ar re vihanañ d’ar grennarded.\nA-hed ar bloaz, evit meur a devezhioù, o kousket war blas (adalek 2 devezh), evit un devezh, pe un hanter-devezh.\nAr prantadoù buheziñ a zo savet stag ouzh ho palioù pedagogel.\nTemoù chomadennoù a zo savet diwar pevar tem bras, a zo a-hed ar bloaz, ha daou tem liammet gant ar c’houlzioù-amzer.\nSetu amañ dindan is-temoù pe obererezhioù resis evit pep tem bras kinniget ganeomp. Furchit e-barzh ar skouerioù impli-amzer da gavout ar pezh a blijfe deoc’h ober, da c’houde e c’hellfet sevel ho implij-amzer gant un animatour deus hon skipailh hervez ho raktres pedagogel.\nKoad ha garzhaoueg\nLoened ar c'hoad : merkoù ha roudoù\nAnavezout ar plant, ar gwez\nRol ar c'harzaoueg\nDizoloiñ ar c'hoad dre e bemp skiant\nLoened bihan an douar: an divelkeineged\nLaboused ar c'harzhaoueg : sell a dost gant jumelloù, anavezout ha degemer anezo\nBuhez an dilerc'hioù : dispartiañ - ad-implij\nAl liorzh ekologel: hadañ, tañva...\nKelc'hiad an danvezioù organek\nAn nerzh da adnevez hag espern nerzh\nSKOUERENN IMPLIJ - AMZER\nKontadennoù ha natur\nDizoloiñ bed kontadennoù ha faltazi, er c'hoad\nStudiañ struktur ar c'hontadennoù\nAr c'hoad dre ar 5 skiant\nKontadennoù e korn an oaled, tro dro d'ur c'hastell, e kreiz ar c'hoad...\nWar roudoù ar gorriganed er\nC'hoarioù paotr saout\nGlad ha sevenadur\nAr glad savadurioù : kastell, bourk, iliz ...\nAr c'hoad : glad naturel, micherioù kozh ar c'hoad, mererezh ar c'hoad\nAr c'harzaoueg e Breizh : istor, doare mont en dro, ha da betra servij\nGweladenniñ ar botaouer-koad - an ti baraer...\nSevenadur Breizh: yezhoù, muzik ha dañs\nFrouezh an diskar-amzer\nDécouverte du verger, de la vie de l’arbre et de la formation des fruits\nRamassage, nettoyage et pressage de pommes pour faire du jus\nRecherche des fruits comestibles en forêt pour les cuisiner\nFabrication de pain aux fruits d’automne dans un four à bois\nDes feuilles qui tombent et d’autres restent vertes... Pourquoi ?\nNatur e-pad ar goañv\nL’hiver dans le cycle des saisons\nLes arbres persistants et les caducs\nSilhouettes et écorces des arbres\nLe cycle de l’eau, le rôle du talus, le "bois-énergie"\nOrnithologie : la nourriture de l'hiver et observation des oiseaux\nAnimaux : hibernation, migration et stratégies d’adaptations\nur savadur da lojañ ar strolladoù, 70 plas ennañ, 62 dioute evit ar skolidi (30 plas evit ar re-vihan dindan 6 bloaz – aotret gant ar PMI)\nPredoù fardet war blas gant produioù bevoniel hag eus ar vro ar muiañ possub.\nan “ti-koad”: burevioù, salioù labour ha klass\nLevrioù ha c’hoarioù.\nUr siminal evit kontañ istorioù ha mojennoù\nun endro plijus; tachenn sport, gwenojennoù, berje…\ner-maez: porzh, letonenn, taolioù pik-nik, peadra da c’hoari !\nE Ti ar C’hoadoù e tegemer ivez ar c’hlasadoù evit un devezh pe un hanter hini, war un tem natur dibabet ganeoc’h, pe da geñver hon kinnig war ar pevar c’houlz-bloaz. Evit debriñ da greisteiz e c’hellit choazh kas ur pik-nik pe goulenn ur pred tomm diganeomp, a vo fardet gant keginer-ez ar greizenn.\nAr pevar koulz-Amzer\nSellet, klask kompren, en em soñjal, arnodiñ.\nCheñchamantoù e-leizh ’vez ’barzh an natur hed-a-hed ar bloavezh ! Deuit da welet ’anomp gant ho klasad, un devezh bep koulz-bloaz, da welet pegen souezhus int. Un digarez ivez da lakaat ar gaoz war an endro: dizoloiñ evit doujañ gwelloc’h.\nFellout a ra deoc’h kas ho klasad war an dachenn, er-maez deus ar skol?\nDeuit d’hon heul er c’hoadeier, dre an hentoù-don, el liorzh pedagogel pe ’barzh salioù hon ti-koad da deskiñ hiroc’h war buhez ar gwez, breinadurezh ar plant, trouzioù al laboused, boazioù al loened-gouez, annezidi ar poulloù-dour pe c’hoazh pouez mab-den war an natur…\nEvit dibab e-mesk an traoù a ginnigomp, kit d’ober un tamm tro war bajenn an temoù. Ma peus ur soñj dija, pe ur raktres war un danvez resis liammet gant al labour kaset ganeoc’h er c’hlas, deuit e darempred ganeomp evit sevel ur programm asambles gant un animatour deus hon skipailh.\nUr buhezhour er skol\nPlijout a rafe deoc’h renkañ un abadenn diwar-benn an natur pe an endro evit ho klasad? Buhezourien Ti ar C’hoadoù a c’hell dont betek ho skol etre miz Here ha miz Meurzh.\nEvit un hanter-devezh pe meur a hini war ur prantad e c’hellomp kinnig abadennoù en ho skol.\nGallout a reomp ivez en em gavout ganeoc’h en ur c’hoad da ginnig an temoù-se pe hini al loened gouez, ar micherioù kozh… Er c’hoadoù en-dro da Venac’h ha Gwengamp omp kustum da vont: Koad ar Markiz, Koad an Noz pe Koad Meur Avaugour.\nKreizenn degemer evit lojañ betek 70 den.\nA-hed ar bloaz eo digor Ti ar C’hoadoù. Gallout a reer lojañ betek 70 den, pa vije feurmet an ti deoc’h, pa vijec’h hanter-vevet ganeomp, pe c’hoazh en pañsion glok. Touristed (VTT, bale-bro…), familhoù (eured, badeziant…), embregerezhioù ha kevredigezhioù (bodad bras, stummadur)… Posubl eo ivez d’hon skipailh animatourien kinnig deoc’h abadennoù diwar-benn an natur.\nEn kreisteiz-tout Bro-Dreger, kazimant b’ar C’hreiz-Breizh, e kaver bourg Ar Chapel-Nevez, kollet koulz lavaret en ur vro naturel dibar. Tro-war-dro: koadeier (Koad ar Markiz, Koad an noz), rinieroù (deus mamenn ar ster Aon, unan deus sterioù hirañ Breizh, betek al Leger, tapet ganti al label “ster gouez”), stankoù, kleuñvioù, girzhier ha menezioù (reoù uhelañ ar vro, Ar Pave ha Menez Keresperz)… Ur baradoz evit an dud a blij an natur dezhe!\nHenchoù bale ha velo\nPetra 'zo d'ober er vro?\nEvit ar strolladoù bugale (ACM)\nAozañ kampoù vakañsoù e Ti ar C’hoadoù, da zizoloiñ pinvidigezh ar vro, gant ho skipailh buheziñ, pe gant prantadoù graet gant hon skipailh buhezourien natur.\nEr greizenn, dre an henchoù-treuz, er c’hoadoù, kavet e vo ganeoc’h ur vro dibar da vont da bourmen, da zizoloiñ pe da weladeniñ.\nPeadra da c’hoari en ti hag er maez.\nTi ar C’hoadoù a zo ur greiznn degemer gant aotre an SDJES ( ex-DDCS) da zegemer bugale ha krenaarded noz ha deiz.\nEn ur vale, war marc’h , pe marc’h -houarn, evit un emvod, ur stummadur, ur raktress, degemeret e vefoc’h e Ti ar C’hoadoù gant ho kevredigezh.\nA-wechoù e blij deomp lidañ traoù izpisial a c’hoarvezh er vuhez : euredi, deiz-ha-bloaz, gwelet ar c’hendirvi… Evit en -ober, ul lec’h ‘zo ezhomm da lakkat an holl da zrebiñ ha da gousket !\nHervezh ho raktress, e c’hell Ti ar C’hoadoù degemer ac’hanoc’h en Ti kousket, er sal-debriñ, pe er salioù.\nKemer amzer da vevañ asambles en un endro leun a gwez !\nDont evit div eurvezh da zizoloiñ ul lec’h, ul loened gouez, ur c’horn bro kuzet ha marvailhus !\nSetu petra a ginnigomp deoc’h gant ar valeadennoù-natur a zo a-hed ar bloaz, er chapel-nevez pe er vro.\nRoll ar baleadennoù- natur a vo kavet ganeoc’h el liamm e-kichen, hag ivez war hon Facebook, deoc’h da heuliañ petra c’hoarvezh er savadur, ha petra kinnigomp.\nEvit lakkat ho anv da zont d’ur valeadenn , klikit war al liamm, pe kasit deomp ur bostel pe un taol-pellgomz.\nRoll ar baleadennoù-natur\nKinnig a reomp deoc’h stajoù. A-wechoù evit un hanter-devezh, pe meur a hini, diwar temoù disheñvel.\nKervezh ar cbloaz e vez kinniget traoù disheñvel diwar al liorzh, ar gwez, koad bouteg…\nBoued teorikel, da zeskiñ ha prederiañ, ha prantadoù pratik, da glask ober o-unan, o lakaat e-pleustr ar pezh a zo bet gwelet asambles.\nA-hed ar bloaz vez kinniget kampoù vakañsoù e brezhoneg gant Ti ar C’hoadoù evit ar vugale hag ar grennarded, war temoù a-bep seurt: sport, natur, arzoù… Evit enskrivañ ur bugel eo aes-tre: pellgargit\nSetu amañ dindan ar c’hinnigoù kampoù vakañsoù Ti ar C’hoadoù\nGoañvaat er Chapel-Nevez !\nHiberner à La Chapelle-Neuve !\nNa petra ‘c’hoarvez en natur e-pad ar goañv ? Goañvaat ? Pas evit an holl ! Pa vez lod o kousket e-pad tout ar c’houlz amzer eo poent deomp teurel ur sell divoutin ouzh an natur ! Deus ‘ta ganeomp da zizoloeiñ lec’hioù kuzh er c’hoad, da sellout ouzh al laboused hag a bep seurt traoù dic’hortoz. Avanturioù divoutin er Chapel-Nevez, evit ar re a gav gwelloc’h dezho mont er maez eget chom en o gwele !\n24 plas -195 € Soubidigezh e brezhoneg\n8 – 12 vloaz\neus an 9 betek an 11 a viz C’hwevrer 2022\nPoderezh e-leizh !\nDeus ‘ta er Chapel-Nevez da zeskiñ ober gant pri ha da sevel oberennoù douar ! Elen, poderez a vicher, a ziskouezo dit teknikoù poderezh. Turn ha stummañ ar pri, c’hoarzhin forzh pegement ha kemer perzh e beilhadegoù dispar ! Nag ur program a feson evit vakañsoù bihan !\n24 plas - 195€ Soubidigezh e brezhoneg\nKevrinoù an Nevez-Amzer !\nLes mystères du printemps !\n« Ata tudoù poent eo mont ! n’eus ket amzer da goll ! » Ur c’hamp vakañsoù tri devezh er Chapel-Nevez, un digarez deomp da lansiñ an enklask ! Perak kement a loenedigoù er jardin ? Perak e kresk ken fonnus an natur ? Perak e fleurach ar gwenan ?\nNe chomimp ket inosant ! Ha sellout a rimp pizh deus tout ar c’hevrinoù-se evit diskoulmañ an afer ! Plijadur ‘vo e Ti ar C’hoadoù me lâr dit !\n24 Plas -195 €\neus an 20 betek an 22 a viz Ebrel 2022\nE penn ar gwez !\nÀ la cime de l'arbre !\nSell ‘ta piv ! Erruet omp e-penn ar gwez ha gwelout a reomp un tropellad bugale, c’hoant ganto pignat ivez !\nHa laouen e vefes da dremen vakañsoù ganeomp o krapat er gwez ? Deus ‘ta neuze e Ti ar C’hoadoù evit e miz ebrel, tri devez, da dremen amzer a-feson ! Sport ha plijadur en natur, nag ur brogram !\n24 plas - 195 €\nMarmouzien koad ar C’hastell Du-\nRoudoù kamp Kastell Du, deus mare an Henamzer, a oa bet lakaet war roll ar Monumantoù Istorel e 1957. Ar gwez eno o deus tennet gounid eus ar statud-se evit kreskiñ ha kreñvaat. Kozh ha meurdezus int bremañ ha laouen e vint da zegemer ho nerzhioù yaouank e-kreiz o brankoù. An troellblantennoù a roio harp deoc’h evit pignat uheloc’h. Kaer abominabl eo ar vro pa seller outi eus kribenn ur wezenn. Kazi bemdez ho po tro da grapaat er gwez, en ur zoujañ outo, gant sikour skipailh buheziñ entanet « L’Arbre à Lutik », ur gevredigezh kraperien gwez, a-raok diskenn en desach ! Sport ha vakañsoù war un dro, gant predoù lipous ha beilhadegoù. Startijenn a zo ganeoc’h ? Bec’h deï neuze !\n30 plas - 325 €\neus an 10 betek ar 16 a viz Gouere 2022\nPebezh chanter !\nHa c’hoant ‘pefe kemer perzh en ur chanter dibar ? Un digarez brav da dremen vakañsoù asambles e Bro-Dreger ! ‘Vo ket troet lost ar c’hazh !\nGlad ha sevenadur e-leizh a zo war ribloù ar stêr Yeodi. Etre poulloù-kannañ hag hentoù-don peadra hon o d’ober war-dro. Poent eo deomp kregiñ ‘barzh, rak labour ‘zo me lâr deoc’h ! Ha laouen e vefomp da gaout un taol sikour !\nStaliet e vimp war dachenn gampiñ ar Roc’h-Yeodi, deomp da vevañ, kanañ, c’hoari ha kaout plijadur asambles pa ‘vimp ket tapet gant hon daouarn !\n24 plas - 310 €\n13 – 17 vloaz\neus ar 17 betek an 23 a viz Gouere 2022\nKaïak e bro Dreger!\nÀ nous la rivière !\nMont a rimp war ar stêr Yeodi da zeskiñ mestroniañ ar c’hanoe hag ar c’haiak ha da c’hoari gant an dour. Pa ne vimp ket war vag e c’hellimp mont da c’hoari ha da bourmen a-hed ribloù ar Yeodi, da anavezout gwelloc’h glad hag istor ar vro, pe en-dro d’ar C’hastell Du, ul lec’h eus an Henamzer, er c’hoadoù. E-pad ur sizhunvezh e kouskimp e-barzh teltennoù hag e fardimp ar predoù asambles. C’hoarioù bras, beilhadegoù ha c’hoarzhadegoù e-leizh a vo graet ganeomp e-pad ar vakañsoù !\n24 Plas -295 €\neus ar 24 betek an 30 a viz Gouere 2022\nKrapat en dour, roeñvañ er gwez\nKoadoù, stêrioù ha natur e pep lec’h ! Aze eo e kampimp, e-tal lenn Kerne-Uhel, e Tremargad. Mont a raimp a-hed ar sizhun gant ar c’haiak ha roeñvan a raimp betek bezañ skuizh-mik. Kinniget e vo krapat er gwez ivez, tennañ gant ar wareg ha petra a virfe ouzhimp ober un dro-vale betek kaniennoù Toull Goulig ? Pa ’z aimp da bourmen e klaskimp gwelet ha klevet loened gouez. Ur yourc’h war glask e-voued ? Hopadennoù ur gaouenn da serr-noz ? Deomp-ni e vo d’ober trouz tro-dro d’an tan : bec’h d’ar c’han ha bec’h d’an dañs…\neus ar 7 betek an 13 a viz Eost 2022\n24 plas - 315 €\n10 – 14 vloaz\neus ar 14 betek an 20 a viz Eost 2022\nEtrezek Kreiz-Breizh !\nLe Kreiz-Breizh à pied !\nN’eus ket amzer da goll, poent eo mont ! Kalzig a hent on eus d’ober. Tap da votoù bale, da vousc’hoarzh ha deomp deï ! Alies vo baleet, atav ’vo c’hoarzhet !\nEus Tremargad d’ar Chapel-Nevez un digarez da zizoleiñ ar c’hreiz-Breizh en un doare all. Piv ‘oar ‘petra c’hoarvezo war an hent ? Dizoloadennoù hag eskemmoù a vo avat e-pad ar veajig-se!\nUn doare brav da glozañ da vakañsoù hañv ha da gaout mignoned nevez.\n24 Plas -310 €\neus an 21 betek ar 27 a viz Eost 2022\nEvit enskrivañ ur bugel eo aes-tre !\nPellgargit ar fichenn enskrivañ, ar fichenn yec’hed hag aotre ar gerent. Leuniit ha siniit anezho ha kasit anezhe deomp gant ur chekenn arrez a 100 €.\nNebeut amzer goude e resevfet ur postel da gadarnaat an enskrivadur.\nDiwallit! Ar c’hampoù a vez leun buan, telefonit deomp a-benn goût ma chom plas!\nEvit ar c’hampoù gant kaïak, un testeni aezoni en dour a vo da gaout.\naotre ar gerent\nRaktressoù savet ganeomp\nIl y a mille et une façon de découvrir la forêt et le bocage.\nLe Centre Forêt Bocage – Ti ar C’hoadoù vous propose différents outils d’animation qui permettent de découvrir les univers de la forêt et du bocage par d’autres prismes et pour tous.\nVous retrouverez ci-dessous Arroudenn, une exposition originale et interactive avec 8 animaux sauvages de Bretagne. La malette pédagogique en breton « Toull ar C’hoad » pour animer, au delà du milieu, en salle, ou sur le terrain directement. Le Sentier d’interprétation de la faune et de la flore du bocage breton, installé dans le Bocage au départ du centre, et la carte de randonnée interprétée Chemin de traverse\n« A-benn ar fin, mirout a raiomp ar pezh e karomp, karout a raiomp nemet ar pezh e komprenomp, kompren a raiomp nemet ar pezh zo bet kelennet dezhomp » (Baba Dioum, ijinour endro, 1968)\n« Arroudenn » a dalvez treminiri al loened gouez. Didrouz peurliesañ, loened gouez zo tost ouzhomp hep hor gouzout. Met pa deskomp sellout e gwellomp kalz roudoù o bezañs : amañ ur roud er fank, aze ur graoñ-kelvez kroget !\nReiñ a ra da bep hini an diskouezhadeg Arroudenn tro dizoloiñ an natur a zo tost ouzhomp ha kompren he breskadurezh. Gant un diskouezhadur divoutin graet gant 8 teltenn a zoug posteroù divyezheg galleg-brezhoneg ha dindano traoù lieseurt, diskouezh a ra an Arroudenn 8 loen gouez Breizh hag o roudoù. Un tapis bras hag ur valisenn bedagogel a glok an diskouezhadeg evit un dizoloiñ fentus evit an holl, memes ar re vihanañ.\nSavet eo bet a-ratozh evit buhezourien, kelennerien, mistri-skol, familhoù, dezho da dreuzkas anaoudegezhioù diwar-benn an natur e brezhoneg d’ar vugale pe d’an dud deuet.\nAr raktres: orin ha palioù\n« Toull ar C’hoad », da lâret eo al lec’h dre ma antreer er c’hoad, zo ur raktres ijinet ha savet gant animatourien Ti ar C’hoadoù, un « ti-natur departamant » en Aodoù-an Arvor, a labour abaoe 1984 da gizidikaat an dud ouzh ar vuhez naturel war ar maez. Savet ‘oa c’hoant dezhe da reiñ lañs d’ar buheziñ natur e brezhoneg en ur galonekaat tout ar re a gemer perzh er bedig-se ha lakaat anezhe da vezañ niverusoc’h c’hoazh. Evit-se e seblante mallus aesaat o labour: pegen start kavout danvez skiantel klok e brezhoneg, pegen hir hag enoeus kaout da dreiñ diwar ar galleg, ha sevel goude-se prantadoù buheziñ diwar mann! Gant ar valizenn-mañ e c’hello pep hini tennañ gonid deus skiant-prenet ur skipailh tud a-vicher. Setu neuze e 2017 disoc’h o labour, war ar stern abaoe bloavezhioù.\nEvit piv, d’ober petra ?\nAr valizenn-mañ zo bet savet evit tout an dud a gemer perzh en deskadurezh\nwar an endro hag e bed ar buheziñ e brezhoneg, pa vije o micher (animatourien\nnatur) pe get (kelennerien, mediaouegerien, animatourien DABU, hanterourien sevenadurel…) Pep hini anezhe a gavo enni oustilhoù pleustrek, aes ha plijus da implijout,\nLedanaat e ouiziegezhioù skiantel war ar boudoù bev, al liammoù kenetreze, ar vevliesseurted.\nSpisaat e c’heriaoueg war al loened hag ar plant, ha se e brezhoneg war-eeun.\nSevel prantadoù dizoloiñ a-bep-seurt, liesaat e zoareoù pedagogel war an dachenn.\nAn oustilhoù kinniget a servijo d’an animatour da harlinkat kuriusted ar publik diwar-benn ar vuhez er c’hoadeier pe er c’harzhaoueg ha lakaat anezhañ neuze da zeskiñ diwar-benn an natur: sed aze un doare da vont asambles war un hent doujus e-keñver an endro, hini an eko-keoderezh!\nPetra 'zo er valizenn\nDigoradur ar wenojenn zo bet d’an 13 a viz Mae 2016.\nDigor ha digoust eo d’an holl-re o do c’hoant dond da zizoloiñ ar wenojenn gant displegadennoù se. Ar wenojenn a lak war wel ar plantoù hag al loened ar c’harzaoueg breizh. C’hoarioù bihan zo bet lakaet ivez evit ijin mat an traoù.\nAmañ ’vo kavet ganeoc’h ivez, titouroù da zegemer al loened – se ’barz ho jardin\nKartenn tro-vale a 20 km\nUn droiad a 20km da vont tro war dro da zizoloiñ an henchoù-treuz, ha mont e kreiz koad ar Markiz. Ar gartenn-mañ a zo digoust. O pourmenn e c’hellit dizoloiñ ar vro evl-just, met ivez sellet, ha komprenn neubeut dibarded an natur a zo tro-dro deoc’h.\n9 wech e kinnig ar gartenn-mañ ober un ehanig, da sisplegañ traoù diwar al loened, pe ar plant ar vro.\nKavet e vo ganeoc’h ivez war ar gartenn-mañ c’hoarioù d’ober e-pad an ehan pik-nik.\nSavet eo bet ar gevredigezh du centre de découverte de la forêt et du bocage\ne 2003. Kreizenn Ti ar C'hoadoù a zo merret gant ar gevredigezh-mañ\nIzili ar gevredigezh a zo pedet da zont da brantadoù buheziñ, pe atelier, chanter, kinniget gant ar gevredigezh pe gant ar greizenn.\nBep bloaz ‘zo ur prantad displanta balsamine eus bro Himalaya, e miz Even ha Gouere. Ar blantenn-mañ a vloaz da vloaz a gemer muioc’h mui a-blas er pradoù, war bord an hent. Klask a ra ar gevredigezh dalc’hen ar blant-mañ.\nDeuit e darempred ganeomp da gouzout hiroc’h diwar hon fenn – asso.cfb@orange.fr\nTi ar C’hoadoù- Centre Forêt Bocage\naccueil @ centre-foretbocage.bzh\ninformations cookies et données personnelles\nDa gas !


Tra ma kendalc’h Bro-Chall da nac’hañ peursinañ Karta Europa ar yezhoù rannvro ha minorelaet emañ enez Vanav o paouez embann emañ en aviz tremen da rann III ar c’harta.\nHeuliet eo bet gant gouarnamant emren Manx ar pezh a oa bet erbedet gant ur bodad anvet Jeebin. Ennañ tolpet tud eus Ministrerezh an Deskadurezh ha kevredigezhioù pe ensavadurioù a ra war-dro ar yezh.\nEmbannet en deus gouarnamant Manav e vefe lakaet da dalvezout 37 diarbenn evit saveteiñ, kas war-raok hag ober gant ar manaveg. Da skouer e vo kreñvaet plas ar manaveg er skolioù ha graet e vo muioc’h gant ar yezh er paperachoù ofisiel, er mediaoù hag er c’hemenadennoù foran.\n« Un dra ouzhpenn eus ar re bennañ eo ar yezh evit an enezenn a-fed sevenadur. Un dro-vat evit an enezenn eo ivez hag e c’hellomp bout lorc’h ennomp ganti ! » eme Alex Allinson, ministr an deskadurezh, ar sportoù hag ar sevenadur anezhañ.\nUr skol dre soubidigezh a zo en enezenn : ar Bunscoill Gaelgagh. Ganti e vez desavet bugale e manaveg, da lavaret eo komzourion nevez. E 1974 e varvas ar c’homzour a-vihanik diwezhañ : Ned Maddrell e anv. Tro 1700 den a ouife ar yezh e 2021. E triwec’hvet kantved e oant 20 000.\nUr yezh geltiek eo ar manaveg, eus is-familh ar yezhoù gouezelek, evel an iwerzhoneg hag ar gouezeleg Bro-Skos.\ncharte européenne des langues minorisées\nFabrig Coupechoux 08/02/2021 13:43\tAt\t13 h 43 min\nDispar kaout pennadoù e brezhoneg ! Génial d’avoir des articles en breton !\nJuste une chose : « yezh keltiek » et non « yezh geltiek ».


Kanadeg Mouezh Paotred Breizh - Skolaj Diwan Kemper Jakez Riou\nSkolaj Diwan Jakez Riou 2867 …\nDindan blenierezh akuit Jean-Marie Airault\nBremaik en iliz Sant-Vazhev e Kemper hon eus bet ur ganadeg fromus gant Mouezh Paotred Breizh. Souezhet omp bet holl gant deroù an abadenn, O Keltia Glenmor, o tasseniñ eus pep korn an iliz, leurenniet kaer ha dispaket tener kan ar barzh !\nKenganerien da vat ganti !\nDiv eurvezh abadenn gant kanaouennoù dreist-holl a Vreizh, met reoù ivez a Vro-Gembre hag a Vro-Skos.\nKemer perzh a rae hor skolajidi e div eus ar c'hanaouennoù, ur strollad tregont bennak a c'hwec'hvedidi ha pempvedidi o kenganañ "Noz vat, dousig" diwar ur ganaouenn hengounel a Vro-Skos.\nKeneiliezh etre hengoun ha rap ?\nUn taol-arnod deuet da vat etre hengoun ha nevezinti a oa gant Gousperoù ar Raned ma oa deuet hor strollad rapourien da eilañ ar ganerien gant o diskan rapet eus ar rannoù. Dimeziñ dibosupl, naren, lusket brav ha deuet brav !\nDa echuiñ an abadenn eo deuet ar Vro Gozh kanet gant al laz ha gant ar re eus ar skolajidi hag eus ar arvesterien a ouie ton ha pozioù...\nUr c'haer a daol-arnod en deus roet tro da adklevout gant plijadur Mouezh Paotred Breizh pe d'ober anaoudegezh ganto pe c'hoazh da gevreañ ul laz-kanañ brezhonek kaer ouzh hor skolajidi, da gaout plijadur asambles o kanañ brav ha da zigeriñ irvi nevez evit an dazont !\nTrugarez da Vaela, hor c'helennerez sonerezh he deus lakaet hor skolajidi d'ober ar paz a bouez-mañ, trugarez ivez d'hor c'huzul-skoazell da vezañ aozet an abadenn ha da vezañ degemeret mat ar ganerien.


Lec’hiadur Dronten e proviñs Flevoland hag en Izelvroioù\nKod post 8250-8259\nMaer Aat de Jonge (CDA)\nGorread 423,86 km²\ndouar 334,12 km²\ndour 89,74 km2\nHed 5° 43' .." Reter\nLed 52° 31' .." Norzh\nPoblañs 39 303 (31.05.2009)\nStankter 118 ann./km²\nLec'hienn ar gumun www.dronten.nl/\nDronten (distagañ ) a zo ur gumun hag ur gêr e proviñs Flevoland en Izelvroioù. Biddinghuizen, Dronten ha Swifterbant a ya d'ober ar gumun.\nRaktres kentañ kumun Dronten a voe aozet e penn-kentañ ar bloavezhioù 1950 ha raktres kêr Dronten (kalon ar gumun) a voe embannet e 1958. Diazezet e voe kêr Dronten e 1960 ha divizoù a voe a-zivout he ment : raktreset e voe degemer 15 000 annezad d agentañ, ha goude-se betek 30 000 anezho. Anv a oa a vodañ dek kêriadenn tro-dro da Dronten. Met gant ar skiant-prenet bet tapet pa voe savet Noordoostpolder e voe dibabet aozañ ur gumun vihanoc'h, ha neuze e voe savet ar gumun diwar div gêriadenn (Biddinghuizen ha Swifterbant) hag ur gêr vrasoc'h (Dronten).\nAn anv Dronten a voe dibabet d'ar 1añ a viz Genver 1972.\nE kuzul-kêr Dronten ez eus 25 dileuriad :\nLeefbaar Dronten : 2 zileuriad\nA-benn 2012 e vo un ti-gar e Dronten, war an hent-houarn etre Zwolle ha Lelystad. Evit poent ez eo ti-gar Kampen an hini tostañ. Evit ar re a fell dezho mont da Amsterdam pe da Aerborzh Schiphol eo koulz tapout an tren e ti-gar kreiz Lelystad (Lelystad Centrum).\nDudi[kemmañ | kemmañ ar vammenn]\nE Biddinghuizen emañ ar park dudi anvet Walibi World.\nAdtapet diwar « https://br.wikipedia.org/w/index.php?title=Dronten&oldid=1951800 »\nKemmoù diwezhañ degaset d'ar bajenn-mañ d'an 15 C'hwe 2022, da 08:06.


Ghiyath al-Kashi - Wikipedia\nGhiyath al-Kashi pe al-Kachi (غياث الكاشي ; "Ghiyath a gKashan"), ganet tro 1380 e Kashan (Iran) ha marvet e 1429 e Samarkand (Ouzbekistan), a oa ur matematikour hag ur steredoniour pers. E anv klok a oa Ghiyāth al-Dīn Jamshīd ibn Masʾūd al-Kāshī (غیاث‌الدین جمشید کاشانی ghiyāth al-dīn : "sikour ar relijion", masʾūd : "eürus", pe Jamshīd : "Yama ar skedus" e perseg).\nEvezhiañ a reas ur fallaenn loar e kashan e 1406 hag eskrivas ur guchennad oberennoù diwar-benn ar steredoniezh er bloavezhioù da heul. E Khaqani zij (taolioù ar c'h/khan bras) a voe gouestlet da Shah Rukh pe da Ulugh Beg.\nPediñ a reas Ulugh Beg al-Kashi e Samarkand e 1420, bloavezh digoradur ur medersa (skol veur matematik) hag a voe roet dezhi anv Ulugh Beg. Enno e kelennas al-Kashi gant Qadi-zadeh Roumi, kelenner Ulugh Beg, ha sur a-walc'h gant Ulugh Beg ivez.\nUl levezon bras en doe al-Kashi war krouadur arvestva Samarkand, digoret e 1429, hag war e vinvioù steredoniezh. A-raok e veze spurmantet an oabl eus ar medersa.\nAl labourioù kaset da benn gant Ulugh Beg, Qadi-zadeh Roumi, al-Kashi hag un tri-ugent bennak a ouizieien all a zisoc'has gant embannadur an taolioù sultanian (zij-e solTâni, e perseg), embannet e 1437, gwelaet gant Ulugh Beg betek e varv e 1449. Roadennoù ar Khaqani zij a voe implijet evel just.\nAl lizhiri bet skrivet gant al-Kashi d'e dad a ziskriv en un doare resis ar vuhez skiantel e Samarkand d'ar maree-se. D'e soñj ne oa ampart nemet Ulugh Beg, Qadi-zadeh Roumi. Al-kashi ne oa ket gwall soutil, hogen degemeret e oa mat gant Ulugh Beg abalamour d'e ampartiz.\nJediñ a reas al-Kashi an niver π gant ur resister a 15 sifr goude ar virgulenn, a chomas digemm 'pad daou gantved.\nAdtapet diwar « https://br.wikipedia.org/w/index.php?title=Ghiyath_al-Kashi&oldid=1478869 »


Accueil / Lec'h / Breizh / 28 a viz Meurzh 1942 : oberiadenn Chariot\nPer Vari Kerloc’h 27 March 2019\nAn HMS Campbeltown sanket e-barzh ar c’hae.\nD’ar 26 a viz Meurzh 1942, en Aberfal (Falmouth) e zizeorias ar c’h-Campbeltown, ul lestr distrujer kozh eus Breizh-Veur, hag a-gevret gantañ 16 bag vihan o kas soudarded “commando”, ur vag-kanolierezh hag ur vag-tarzher. Pal ar skouadrenn-se, anvet oberiadenn Chariot, a oa distrujañ al lenn-borzh Joubert e Sant-Nazer evit mirout ouzh an Alamaned da zegemer eno an Tirpitz, brasañ lestr-hobregonet e-touesk listri-brezel an Nazied. Bez’ e oa Breizh-Veur en arvar rak ret-mat e oa d’ar vro bezañ pourvezet dre ar mor. Gant listri-spluj an Alamaned e veze distrujet un tamm mat a vagoù Breizh-Veur ken ma oa ar vro war-nes koll ar brezel. Dont a reas paotred Breizh-Veur a-benn eus o zaol d’an 28 a viz Meurzh hag e chomas an Tirpitz betek fin ar brezel en un aber eus Norvegia ’lec’h ma voe distrujet en diwezh gant arme Breizh-Veur. Ker e koustas taol-kaer Sant-Nazer da Vreizh-Veur koulskoude : 104 martolod ha 66 commando a voe lazhet, 215 prizoniet, 14 bag vihan a voe distrujet hep kontañ al lestr-distrujer kozh hag a oa bet kaset da dourtañ ouzh ar skluz hag a darzhas an devezh war-lerc’h o tistrujañ al lenn-borzh Joubert. Met berzh an oberiadenn a oa efedus dindan ur stumm all ivez : reiñ a reas kalon da dud ar vro en ur ziskouez splann dezho e oa posupl trec’hiñ an trede Reich. Pa voe sebeliet e miz Ebrel e Roazhon Tom Mac Cormack ur c’hommando hag a varvas gant e c’houlioù, e teuas 5 000 den da lakaat bleunioù war e vez, ur vanifestadeg a-benn ar fin a-enep an alouberien. Krog e oa ar goanag da vleuniañ adarre e Breizh.\nAbaoe 2012 e vez aozet d’an 28 a viz Meurzh bep bloaz bremañ, ul lid-koun etrekeltiek gant an emsaverien a-raok an hini ofisiel graet gant an ti-kêr. Ur boked balan a vez taolet er mor gant ur bugel evit enoriñ ar soudarded kalonek a varvas e 1942. Kelc’h Keltiek Sant-Nazer a gemer perzh koulz hag ar strollad Breizh Sant-Nazer Liberty Group hag a ziskouez dilhad ar soudarded skosat e-pad ar stourm. Hag evel warlene e vo kanet “Chariot of Fire 1942”, ur son bet savet e saozneg gant Per-Vari Kerloc’h. Hevlene ivez e kemero perzh d’an abadenn Kreizenn Enklaskoù Istorel Bro Leon. Degemer mat atav d’ar re a garfe dont di ivez !\nShare the post "28 a viz Meurzh 1942 : oberiadenn Chariot"\n> Per Vari Kerloc’h\nPer Vari Kerloc’h a zo chom e Ploeneg. Bet eo bet e-touez saverien ar Brittany National Pipe Band, ar strollad kentañ dindan tartan Breizh. Diazezet en deus gant Glaoda Maze eus Gwitalmeze ar Breizh Sant Nazer Liberty Group, ur strollad adkrouidigezh istorel, evit enoriñ soudarded pobloù Breizh Veur hag izili ar Rezistañs e Breizh. Seniñ a ra bremañ gant Bagad Ar Re Gozh e Kemper.


Reachrainn - Wikipedia\nEnez Reachrainn, gwelet eus an oabl\nReachrainn (Lambay pe Lambay Island e saozneg) zo un enezenn e Mor Iwerzhon, el lark da Zulenn. Emañ war-hed 4 km diouzh an douar-bras hag ar poent pellañ er reter eus Republik Iwerzhon eo.\nDiv enezenn all eus Iwerzhon o deus anvioù heñvel : Reachlainn e kontelezh Aontroim ha Reachlainn Uí Bhirn e kontelezh Dún na nGall.\nStank eo an evned-mor en enezenn : enni e vez ereved, morvrini, gouelini gris, torted o neizhiañ. Ur c’hoadig oulm zo, an hini diwezhañ en Iwerzhon. Daoust ma ne oa ket bet aloubet Iwerzhon gant ar Romaned en Henamzer, e ouzomp e oa anavezet enez Reachrainn ganto. Anvet e veze Limnios ganto. E 795 e voe taget an enezenn gant ar Vikinged, an dagadenn gentañ gant ar bobl-se war Iwerzhon, moarvat. Un anv norsek eo Lambay, ennañ an dibenn –ay, a verk un enezenn. Er XVvet kantved e oa ur c’hastell war an enezenn ha talvezout a reas da doull-bac’h evit soudarded a-du gant ar roue Jakez II, goude o faezhidigezh en Emgann ar Bóinn (Boyne). War dreuzoù an XXvet kantved e voe treuzfurmet ar c’hastell-se en un ti-meur klet, perc’hennet bremañ gant ur familh nobl, ar familh Revelstoke.\nE-kichen enez Reachrainn ez eas al lestr “Tayleur” d’ar straed e miz Genver 1854, gant 650 den pe war-dro en e vourzh. Lesanvet eo bet "an Titanic kentañ". Eus Liverpool e oa aet ar vag kuit ha da Aostralia e oa da vont, evit he beaj kentañ. An hanter eus an dud a voe beuzet. Kant anezho a voe beziet e Reachrainn. Ne voe nemet 290 den a chomas bev.\nRMS Tayleur, er Wikipedia saoznek.\nPennad diwar-benn istor Reachrainn (e saozneg)\n↑ Lec'hienn Birdlife\nAdtapet diwar « https://br.wikipedia.org/w/index.php?title=Reachrainn&oldid=1464797 »


Le Pain maudit (Maupassant) - Wikipedia\nLe Pain maudit (Maupassant)\nLe Pain maudit zo un danevell gant Guy de Maupassant, en 1883.\nLe Pain maudit zo bet embannet e Gil Blas an 29 a viz Mae 1883, ha sinet Maufrigneuse.\nAdembannet eo bet en dastumad Les Sœurs Rondoli .\nDediet e oa da Henry Brainne, mignon d'an oberour ha roeñver gantañ e Chatou, war lez ar stêr Saena.\nIntañv eo Taille, gant teir merc'h. Anna, ar verc'h henañ, he deus kuitaet ti he zad, enep dezhañ, da vevañ gant an Aotrou Dubois, ur barner war an oad. Tad ha merc'h n'en em zarempredont ket ken, met lorc'h zo en tad o welout e vev e verc'h er binvidigezh.\nAn eil merc'h, Rose, zo 'vont da euredién da vab ur barazher pinvidik, ha lorc'h en tad ivez. Anna a deu neuze, goude klevet ar c'heloù, da di he zad, hag a ginnig ober ar pred eured en he zi, war he c'houst. Laouen an daou diegezh gant an espern. Goude tremenet dre an ti-kêr hag an iliz, an holl da di Anna.\nAdtapet diwar « https://br.wikipedia.org/w/index.php?title=Le_Pain_maudit_(Maupassant)&oldid=1819997 »\nDernière modification le 8 Gen 2019, à 17:20


Pajenn:Al Lae - Bilzic.djvu/177 - Wikimammenn\nPajenn:Al Lae - Bilzic.djvu/177\nan ti a oa leun a dudi, deut da c’hoût ar c’helou. Gwrage an daou vartolod a oa deut ive evit goulenn eus doare o gwazed.\nTrue a oa gwelet an diou wreg, pa o deus klevet maro o gwazed. Ha piou ne vije bet mantret e galon o klevet klemmou hag hirvoudou an diou intanvez. Tristidigez buhe ar vartoloded hag hini o gwrage !…\nAr zizun war-lerc’h, Izabel, he bugale hag an diou intanvez o deus feurmet eur c’harr evit mont da Berroz.\nAn ôtrou person an neus roet da bep-hini ar pez a oa dleet d’ean. Eur c’hant skoed all a oa bet pichotet eus an tammou a oa bet tennet eus ar Vran : goueliou, kerden, chadennou, koad, houarnach. An arc’hant-ze a zo bet rannet entre an diou intanvez. Evurus Izabel da ober plijadur d’ê ha d’o bugale vihan, sonj mat d’ei en deiou glac’harus he devoa gwechall gouzanvet.\nBreman echu eviti an dienez, an dristidigez.\nEun nebeud devejou goude e teuas da chom da di Glaoda ar c’habiten. Met gwir eo ar pez a lavar ar re goz : an traou am eump bet darempredet a zalc’h eun tamm eus hon buhe : o zilezel a zo eun dristidigez. Hag Izabel, pa deuas er-mêz eus he ziig evit mont da chom da di ar c’habiten, a zellas outan gant trugare. Ha war he mennoz e savas evel eun êzenn a zouster : koun ar poaniou kri he devoa eno bet gouzanvet, koun al levene dibaot met kunv ha ken dous c’hoaz d’he c’halon he devoa bet eno tafeet.\nAdtapet diwar « https://br.wikisource.org/w/index.php?title=Pajenn:Al_Lae_-_Bilzic.djvu/177&oldid=160263 »\nKemmoù diwezhañ degaset d'ar bajenn-mañ d'an 26 Ebr 2020, da 14:46.


> Armerzh hag embregerezhioù\n> Gwened, ur greizenn verdeiñ a-zoare\nGwened, tamolodet e goueled ar Mor-Bihan ha bet priziet meur a wezh evel Kêr zo ar muiañ a vegon ganti e Frañs, zo anezhi ur porzh annez evit kalz a embregerezhioù emeur o tiorren.\nKêr Wened, kreñvaet gant MULTIPLAST, he deus sikouret krouiñ e Park ar Mor-Bihan, àr ribloù ar pleg-mor, ur pol a-zoare àr dachenn an empenniñ hag ar produiñ bagoù graet evit keveziñ. Evel-se e oa deuet ar Stroll FINOT, ar C’habined lestrsavouriezh Marc VAN PETEGHEM ha Vincent LAURIOT-PREVOST ha skourr keveziñ ar gouelieriezh NORTH SAILS d’en em ziazeziñ e Gwened e-pad an daou vlez diwezhañ.\nAbaoe an hañv 2004 ez eus bet pilet rekordoù er bed a-bezh gant bigi-dre-lien zo bet empennet pe zo bet savet e GWENED.\nStrollet eo an embregerezhioù-se àr an hevelep lec’h hag e-se ez eo ur gwir skeudenn deknologel evit ar c'hevezadegoù bageal en ur vro m’eo stank-kenañ dija an embregerezhioù pennañ ag ar bed a-bezh ; ouzhpenn 80 embregerezh evel-se, ma labour tost da 500 den, zo é labourat àr dachenn ar bageal e Bro Gwened. En o mesk emañ ar re-mañ :\nSaverion bennañ àr o zachenn\nMULTIPLAST (luc’hskeudenn), hag he bagoù-dre-lien gwellañ zo bet skoet rekordoù d’an traoñ gete er bed a-bezh (ORANGE 1 ha 2, CLUB MED, GERONIMO…, kenkoulz ha GROUPAMA 3)\nBIC SPORT, an embregerezh kentañ er bed evit sevel plankennoù-dre-lien ha seurfoù.\nKELT, an 3e embregerezh a Frañs evit sevel bagoù-dre-dan da vageal.\nPLASMOR, an embregerezh kentañ evit sevel kaiakoù-mor e Frañs.\nSEAGULL, embregerezh kentañ ar sevel kirri-dre-lien er bed a-bezh\nNORTH SAILS : ar gouelierezh brasañ er bed, un embregerezh hollvrudet e bed ar bagoù keveziñ dreist-holl (B&Q/CASTORAMA, GERONIMO, K-CHALLENGE, KINGFISHER…)\nGilles OLLIER Design team : ur burev studi enframmet e MULTIPLAST ; empennet en deus ar bagoù ORANGE I ha II, CLUB MED peurgetket…\nAr Stroll FINOT : Ar C’habined lestrsavouriezh en deus savet an niver brasañ a vagoù-bale er bed, gant 30 000 bag en implij hiziv c'hoazh. Empennet en deus ivez an unkouc’hoù 60’ zo bet trec'h er peder redadeg-vor VENDEE GLOBE diwezhañ.\nVincent LAURIOT PREVOST - Marc VAN PETEGHEM. Empennet o deus al lieskouc’hoù keveziñ : GROUPAMA 1, 2 ha 3, GERONIMO, BONDUELLE, BELGACOM, GEANT … kenkoulz ha L'HYDROPTERE.\nBenoît CABARET, Lestrsavour kevredet gant Nigel IRENS ; savet en deus an tric'houc'hoù-mañ : B&Q/CASTORAMA, BAYER CROPSCIENCE, FUJIFILM.\nGuillaume VERDIER, Lestrsavour ; labouret en deus er Stroll FINOT hag abennikaet eo àr an unkouc'hoù keveziñ hag al lieskouc'hoù keveziñ (PRB, « Dourblaverez » Yves PARLIER…)


Brezhoneg - Album photos - Le gîte du Raz, Plogoff\nDegemer mat en hon ti koat (120 m²) da feurmiñ tost d'ar veg ar Raz, Plougoñ. Gwell-mor eus bep pezh. Gwasked an avel gwalarn eo al liorzh bras hag a zo didrous-kaer. Kreizteiz-tout a reter bep pezh an ti.\nMat da fesoñ eo an ti evit daou tiegezh pe un tiegezh bras (tri vugel hag +). Moaien 'zo feurmiñ e viz gwere, eost ha warlec'h. Arwerzhet eo priz ar chomadenn ma z'eo feurmet meur a sizunvezh diouzh renk. Uzañs tredan, dour ha lienaj e-barzh ar priz.\nAn ti war e hed :\nUr c'hegin akipet-tout gant : yenerezh ha skornerezh-vihan, forn, forn-MW, plakenn-gaz 4 tann, mekanik-listriaj, sal degemer gant tommerez-keuneud, trepas-degemer gant bugaderi, 2 saloñs en estaj gant prenestr panoramik (gouloù Tour-tann Eckmühl zo gwellet 'pad an noz ma ' sklaer an amzer), 4 c'hambr en traoñ hag en estaj (2 evit ar re-vras, 2 evit ar vugale). Sal-dour + privezioù dizalc'h (en traoñ) hag ur sal-koronkadenn gant privezioù ennañ. Gwele babig, taolioù-lienañ (x2), kadorioù-babig (x2). Savenn-douar, annez-jardin, barbecue.


Emgann Ouargha - Wikipedia\nEmgann Ouargha a c'hoarvezas war lez ar stêr Ouargha e Maroko adalek an 13 a viz Ebrel betek an 20 a viz Gouhere 1925 etre armeoù Republik ar Rif, renet gant Abd el-Krim, ha hini Bro-C'hall, renet gant Louis Hubert Lyautey. Skubet e voe ar C'hallaoued, ma tivizas neuze Bro-C'hall skoazellañ Spagn e Brezel ar Rif. Ugent mil den a oa e pep hini eus an div armead.\nGant ur feur-emglev bet sinet e Fes e 1912 e oa bet roet ar Rif da Spagn. E gwirionez ne weled soudard estren ebet eno.\nE deroù 1921 e fellas d'ar jeneral Manuel Fernández Silvestre kas e arme di hag er bloaz-se e c'hoarvezas Emgann Annual ma voe pulluc'het an arme spagnol gant re Abd el-Krim, a gavas e dro da gemer ur bern armoù. Goude an trec'h-se e teuas hini Monte Arruit (El Arroui en arabeg) war Spagn adarre.\nE miz Ebrel 1925 e kouezhas Abd el-Krim war an arme c'hall, ma c'hoarvezas d'ar C'hallaoued evel d'ar Spagnoled en Annual. Neuze e tivizas ar C'hallaoued reiñ harp da Spagn en o dilestradeg en Alhucemas (Biya e berbereg) e miz Gwengolo.\nD'an 13 a viz Ebrel 1925 e sailhas 8 000 den renet gant Abd el-Krim war an Ouarga evit troc'hañ al linennoù pellgemenn etre an takad gall e Maroko hag Aljeria. E miz Mezheven e oan gwall dost da gêrioù Taza ha Fes, ma voe ret d'ar C'hallaoued sachañ kuit an dud eus Taza da Fes evit mirout ouzh al lazhadeg. En arme c'hall ar marichal Lyautey e oa 20 000 soudard gant an armoù modernañ.\nEn en ur ober daou viz e kouezhas 48 savlec'h soudarded, diwar ar 66 a oa en takad. Soudarded ar Rif a gemeras 51 c'hanol, 35 kanol-mortez, 5 000 fuzuilh, ouzhpenn 200 mindrailherez, 7 milion a voledoù, 60 000 greunadenn-dorn, 10 000 greunadenn-mortez, 16 000 bannadell-kanol, hag a zistrujas an holl girri-nij a oa en aerborzh Ain Meduina.\nJan Pascal, L'Armée française face à Abdelkrim ou la tentation de mener une guerre conventionnelle dans une guerre irrégulière 1924-1927, Stratégique, vol. 93-94-95-96, n° 1, 2009, pp. 319-338\nZakya Daoud, Abdelkrim : une épopée d'or et de sang, Séguier, 1999, p. 108 (ISBN 978-2-84049-144-6)\nAdtapet diwar « https://br.wikipedia.org/w/index.php?title=Emgann_Ouargha&oldid=1905057 »\nKemmoù diwezhañ degaset d'ar bajenn-mañ d'an 17 Mez 2021, da 08:57.


Naer-zour Lerna - Wikipedia\nNaer-zour Lerna (henc'hresianeg : Λερναία Ὕδρα / Lernaía Húdra) a oa un euzhvil hag a rae freuz ha reuz e Lerna, ur c'heun er su da gêr Argos e Peloponnesos, hervez mojennoù Henc'hres.\nMeur a benn he devoa, hag unan anezho a oa divarvel, hag adkreskiñ a rae daou all outi kerkent ha ma vezent troc'het unan. Ken flaerius e oa hec'h alan, a deue eus he lies genaouioù eta, ma veze kontammet an dud ha pa veze kousket al loen. Den ne zeue a-benn anezhi, ha lazhañ anezhi a voe an eil eus Daouzek trevell Herakles.\nMerc'h e oa an naer da Difon hag Ec'hidna, ha savet e voe gant an doueez Hera dindan ur wezenn e-tal feunteun Aminone ha lenn Lerna, en Argolis. Ur penn hepken he devoa pa oa bet ganet, met re all a greskas outi, betek meur a gantad hervez lod skrivagnerien.\nHerakles o lazhañ naer-zour Lerna\nAntonio del Pollaiolo (c. 1460).\nGwisket eo Heraklez gant kroc'hen leon Nemea\nHerakles ha naer-zour Lerna\nAdtapet diwar « https://br.wikipedia.org/w/index.php?title=Naer-zour_Lerna&oldid=1923791 »\nLoened gwengelel hellazat\nKemmoù diwezhañ degaset d'ar bajenn-mañ d'an 1 Gen 2022, da 14:45.


Wikiarroud:Merourien - Wikiarroud\nEr bajenn-mañ e vez renablet merourien ar Wikiarroud. Amañ eo e lakaer e anv da vont da verour. Evit ar rekedoù, kit war bajenn ar goulennoù ouzh ar verourien pe goulennit war-eeun ganto dre o fajenn gaozeal.\n1 Karg ar verourien\n2.1 En amzer dremenet\n2.2 Listenn glok, hizivaet ent emgefreek\nKarg ar verourien[kemmañ]\nHeñvel eo karg merourien Wikiarroud ouzh hini merourien Wikipedia.\nHuñvreüs (16 Gouere 2019 — 16 Here 2019)\nEn amzer dremenet[kemmañ]\nBenoni (30 Du 2007 — 1 Meurzh 2008)\nListenn glok, hizivaet ent emgefreek[kemmañ]\nSellet ouzh ar bajenn a-ratozh.\nGoulenn a ran bezañ merour ha bureviad war ar wikiarroud zo nevez boulc'het da vat. Krouet e oa bet ganin ar raktres-mañ war incubator e fin miz Gwengolo. Savet 'm eus ar framm ha stourmet e pad ur miz hanter evit ma teufe ar wikiarroud-se da vezañ ofisiel: ar pezh a zo graet bremañ. Ezhomm mije kaout ar binviji merour evit bezañ gouest da gempenn an etrefas, naetaat ar pajennoù faziek ha stourm a-enep d'ar vandaled. Me zo dija merour war wikipedia, setu ma anavezan mat al labour merour. Setu, mar plij, m'ho peus c'hoant da gemer perzh er wikiarroud ha da reiñ an dorn krouit ur gont ha votit evidon (ha lakait hoc'h anv ivez kement hag ober). Trugarez deoc'h en a-raok.Benoni 26 Du 2007 da 11:56 (UTC)\nBenoni 26 Du 2007 da 12:08 (UTC)\nPeogwir ez omp aliet da lakaat hon anv e ran. Krouet em eus ur bern pennadoù er wikipedia (brezhonek dreist-holl, ha yezhoù all ivez), un toullad mat er Geriawiki, ha kustum on da ober troidigezhioù. Bianchi-Bihan 1 Kzu 2007 da 05:13 (UTC)\nN'eus ket a-walc'h a implijerien war wikiarroud evit poent evit ma vije asantet un dilennadeg gant meta (nac'het zo bet da Yun e goulenn evit wikeriadur da skouer, daoust ma zo muioc'h a dud war wikeriadur eget amañ). Setu, daoust ma oan war ar renk, em eus tennet ma anv. Kinnig a ran dit ober memestra. Dilennadegoù a vo tu ober pa vo muioc'h a genlabourerien tro-dro d'ar raktres, a benn un nebeut mizioù.Benoni 2 Kzu 2007 da 11:18 (UTC)\nLakaet eo, evel-se ne vo ket ezhomm da adober. Bianchi-Bihan 2 Kzu 2007 da 23:50 (UTC)\nAdtapet diwar « https://br.wikiquote.org/w/index.php?title=Wikiarroud:Merourien&oldid=3775 »\nKemmoù diwezhañ degaset d'ar bajenn-mañ d'an 17 Gou 2019, da 18:41.


Germania (levr) - Wikipedia\nUr pennad Germania zo ivez.\nDe origine et situ Germanorum ("Diwar-benn orin ha lec'hiadur ar C'hermaned" e brezhoneg) eo titl leun al levr skrivet gant an istorour roman Gaius Cornelius Tacitus, anavezet ivez gant an titl Germania. Ul levr diwar-benn ar pobloù german eo hag embannet e voe er bloavezh 98, e-pad ren an impalaer Trajan.\nTachenn ar C'hermaned gwechall - New York, Harper and Brothers, 1849\nUn daolenn resis ha talvoudus eo al levr eus boazioù buhez ar pobloù german hag eus douaroniezh ar broioù annezet ganto. Keñveriañ a reer ennañ, alies, perzhioù ha boazioù mat ar C'hermaned ouzh re ar Romaned da vare ar Republik, a-raok donedigezh an Impalaeriezh hag he boazioù fall.\nDaoust m'eo talvoudus e skrid e ranker lavaret ne oa ket bet Tacitus e-unan o veajiñ e Germania. Dont a ra ar ouiziegezh zo en e levr eus diskrivadurioù graet gant tud all, eus skridoù Plinius an Henañ da skouer.\nDe origine et situ Germanorum (Germania) (Wikimammenn, e latin)\nTacitus on Germany (troidigezh e saozneg eus De origine et situ Germanorum)\nAdtapet diwar « https://br.wikipedia.org/w/index.php?title=Germania_(levr)&oldid=1956089 »


Roberto Rivellino e 1974\nRoberto Rivellino (anavezet evel Rivelino ivez), bet ganet d'ar 1añ a viz Genver 1946 e São Paulo (São Paulo (stad), Brazil), a zo bet ur melldroader etrebroadel brazilian, aet da c'hourdoner war-lerc'h e amzer c'hoarier.\nMeur a lesanv a voe tapet gantañ a-hed e vicher : Bigode, Curió das Laranjeiras, Garoto do Parque, Patada Atômica, Reizinho do Parque ha Riva.\nKreizer kleiz e bost dezhañ war an dachenn, kemeret en devoa perzh Rivelino e tri dalc'h :\nKib vell-droad ar bed 1970 bet aozet e Mec'hiko : aet ar maout gantañ ha skipailh broadel Brazil. Perzh e oa eus ar skipailh – Félix - Carlos Alberto, Brito, Piazza, Everaldo - Clodoaldo, Gérson - Jairzinho, Tostão, Pelé, Rivellino – a c'hounezas ar gourfenn ouzh hini Italia en Estadio Azteca (Mec'hiko) d'an 21 a viz Mezheven 1970,\nKib vell-droad ar bed 1974 bet aozet en Alamagn ar C'hornôg,\nKib vell-droad ar bed 1978 bet aozet en Arc'hantina.\nAdtapet diwar « https://br.wikipedia.org/w/index.php?title=Roberto_Rivellino&oldid=1583056 »\nKemmoù diwezhañ degaset d'ar bajenn-mañ d'an 12 Gou 2014, da 12:02.


Bodadeg ar Sonerion - Wikipedia\nBodadeg ar Sonerion, a-wechoù B.A.S., a zo ur gevredigezh hag a vod an darn vrasañ eus ar bagadoù e Breizh hag e Bro-Frañs.\nAozet e vez bep bloaz abaoe 1949 kenstrivadeg ar bagadoù gant B.A.S.\nHonnezh a vez prientet gant 2 droad : un amprouad en nevezamzer hag unan arall en hañv, e-pad gouel etrekeltiek an Oriant/Emvod ar Gelted.\n2 War-lec’h ar brezel\nDeroù[kemmañ | kemmañ ar vammenn]\nE-pad ar bloavezhioù 1920 e oa c’hoarvezet ur cheñchamant a bouez e Breizh. An dilhad hengounel a oa bet dilaosket, kerkoulz hag ar sonerezh. An dud a blije gwelloc’h dezho selaou kannaouenoù er radio. Kement-all a oa c’hoarvezet gant ar balioù, ma oa bet kemeret lec’h dansoù Breizh gant dañsoù giz Bro-C’hall. Gant ar chenchamantoù sokial hag ekonomikel a oa e soñje d’an dud e oa sevenadur Breizh hag ar brezhoneg traoù a-ziwar-lerc’h ha na vijent ket mat evit an amzer da zont.\nAr c’houbladoù binioù/bombard a oa bet lakaet diaes abalamour d’ar c’hemmoù-se ha neuze e oant bet o vont da get, en desped d’o finvidigezh ha d’o dibardelezh. Er bloavezhioù 1920 ne chome nemet un dek soner hengounel]] bennak e Breizh. Klasket e oa bet evit ar wech kentañ stollañ sonerien evit saveteiñ o gouiziegezh. Se zo kaoz e oa bet krouet “Kenvreuriezh ar Viniaouerien” gant Herve ar Menn e Pariz.\nWar-lec’h e oa bet savet Bodadeg ar Sonerion e-pad kendalc’h Skol-Uhel keltiek Breizh e 1943. D’an 23 a viz Mae 1943 e oa bet graet e gentañ abadenn gant Bodadeg ar Sonerion war porzh ar Parlamant e Roazhon. An izili diazezerien, a veze lesanvet ar c’hwec’h mousketer, hervez ar pezh a lâre Per-Jakez Helias, a zo : Dorig ar Voyer, Efflam Kuven, Robert Marie, Iffig Hamon, René Tangi ha Polig Monjarret. Ar c’hamp sonerezh kentañ a oa bet dalc’het e miz Gwengolo 1943, e Gouezeg, gant 23 stajiad. Abalamour d’ar brezel ne oa ket bet lakaet reolenoù ar gevredigezh BAS e prefeti Roazhon. An dra-se a oa bet graet e 1946. Dorig ar Voyer a oa lakaet da Brezidant ha Polig Monjarret da sekretour.\nDa gentañ e tiskoueze ar raktres-se bezañ diskiant : evit kalz a dud a-enep e seblante ar stourm-se bezañ kollet en a-raok, rak ne glote ket mennozhioù ar sonerien gant ar pezh a veze soñjet er mare-se. Ijinet o doa ar sonerien yaouank-se da grouiñ “Bagadoù” evel ar Pipe-Bands e Bro-Skos. Gant Polig Montjarret e oa bet krouet bagad kentañ Karaez e 1948, gant tri rummad binvioù-seniñ – bombard / binioù-bras / ha taboulinoù ha tomperezhioù - evel ma vez gwelet hiziv an deiz c’hoazh.\nWar-lec’h ar brezel[kemmañ | kemmañ ar vammenn]\nUn eil kamp sonerezh a oa bet e miz Eost 1946 en Argol (Penn-ar-Bed). E 1947 e oa bet pedet un dileuriadur eus Bro-Skos en trede kamp a oa bet dalc’het e Sarzhav. E 1949 ez embannas BAS e gazetenn “Ar Soner”. Krouet e oa bet ar c’hevread Kendalc’h e 1950 e Kemper. Enanañ emañ kelc’hioù ha BAS, tout an dud a zo dedenet gant sevenadur Breizh. Polig Montjarret a oa bet ar pennsekretour kentañ anezhañ. Ur Gouel etrebroadel gant biniaouioù-bras a oa bet priented e Brest e 1953, evit goueliañ dekvet deiz-ha-bloaz BAS. Bep bloaz e vez savet ar gouel-se abaoe an deiz-se hag abaoe 1971 e vez aozet en Oriant. Abaoe 1997 ez eo bet lakaet Bob Haslé da brezidant BAS Gantañ e oa bet diazezet ar bagad Kadoudal hag Kelc’h keltiek Gwern. 125 bagad, da lavaret eo war-dro 10000 a sonerion, zo emzelet ouzh BAS.\nAozadur[kemmañ | kemmañ ar vammenn]\nBAS a zo aozet gant lies bodadegoù departamant :\nBodadeg ar Sonerion Aodoù-an-Arvor (22) Bodadeg ar Sonerion Divroet Bodadeg Sonerion Bro-Naoned (44) Bodadeg Sonerion Penn-ar-bed (29) Bodadeg Sonerion bro-Roazhon (35) Bodadeg Sonerion Bro-Wened (56)\nE Plañvour (56), er greizenn Amzer-Nevez, emañ sez broadel BAS. Eno e vez graet war-dro ar velestradurezh hag aozadur hollek ar gevredigezh. Andrev Kefeleg eo ar Prezidant e 2012-2013, ha Vonig Fraval eo ar renerez.\nKampionad[kemmañ | kemmañ ar vammenn]\nGwened, Mor-Bihan, 12/07/2014.\nBep bloaz, abaoe 1949, e vez aozet gant Bodadeg ar Sonerion Kenstrivadeg Vroadel ar Bagadoù. Dasparzhet e vez a c’hant bagad bennak zo Breizh hag e lec’h all e pemp rummad ar c’hampionad-se. E-barzh pep rummad (nemet er pempvet rummad) e vez aozet div droiad : en nevezamzer e vez aozet an droiad kentañ hag an eben en hañv e-pad Emvod ar Gelted evit ar rummadoù 1, 2 ha 3A. E-pad Gouelioù meur Kerne e vez aozet an droiad evit ar rummadoù 3B ha 4. E Karaez, e kreiz miz Gouere, e vez aozet ar genstrivadeg evit ar pempvet rummad.\nBagad Kemper eo ar strollad zo bet gounezet ar genstrivadeg an aliesañ. (20 gwezh, e 1951 asambles gant Kemperle, e 1952, e 1975-1978 (4 bloaz da heul), e 1982, e 1984-1985, e 1988, e 1991, e 1994-1995, e 1997-1998, e 2000, 2002, 2004, 2011-2012). Kampion diwezhañ e 2012 eo Kemper neuze. . Kampionad arall a vez kenaozet gant BAS : ar c’hampionad sonerezh hengounel (koupladoù, daouadoù libr, hag all...) e Gourin, e dibenn sizhun gentañ miz Gwengolo e vez azoet meur a gampionad gant talabarderien, toumperien ha bianiaiouerien braz.\nEmbannadur[kemmañ | kemmañ ar vammenn]\nPladennoù, DVDoù enrollet da vare ar genstrivadeg vroadel ar bagadoù a vez embannet bep bloaz. Hentennoù evit deskiñ seniñ binioù-bras, ar bombard pe taboulin skiltr a zo bet embannet, evel dastumadoù skrid-sonerezh (tonioù Breizh-Izel). Ur gazetenn “Ar Soner” e vez embannet bep daou viz gant Bodadeg ar Sonerion. Er gazetenn-se e vez embannet keleier diwar-benn sonerezh Breizh hag ar Broioù keltiek ha kinniget e vez pennadoù diwar-benn ar danvez-se. Ur gazetenn en-linen a zo bet krouet gant ar vodadeg departamant divroet e 2005 : "Divroet Newez"\n↑ Lec'hienn ofisiel BAS\nLec'hienn ofisiel ar gevredigezh\nLec'hienn ofisiel ar vodadeg departamant divroet\nAdtapet diwar « https://br.wikipedia.org/w/index.php?title=Bodadeg_ar_Sonerion&oldid=1820924 »\nKemmoù diwezhañ degaset d'ar bajenn-mañ d'an 10 Gen 2019, da 11:57.


Pajenn:Le Clerc - Ma beaj Londrez, 1910.djvu/14 - Wikimammenn\nPajenn:Le Clerc - Ma beaj Londrez, 1910.djvu/14\nêzet d’ê en em difenn, e tiredent alies war al loden eus Breiz a oa an dostan d’ê hag e skrapent diouti ar muian ma c’hallent a vado. Bean oa lejiono d’o argas. Mes ar Skosed, pa vije poent, a ouie kemer an tec’h hag en em denn en o meneio : ac’hane zoken e rênt gwap ouz ar Romaned. Petra a reas ar re-man ’benn ar fin, nemet sevel diou bikol moger, an hini diwean war vord Bro Skos. Deus homan e chom c’hoaz meur a damm hag a ziskoe ec’h ê ganti an enezen a-dreuz, eus eur mor d’ar mor all : ugent troatad a uhelder he devoa ha pevar-warn-ugent a ledander.\nMad a reas al lejiono he sevel, rak an enebourien ac’h ê war grenvaat. Eur rum Gaeled all, Pikted o hano, a oa deut da rei skoazel d’ar Skosed.\nKoulskoude e oa mat awalc’h ar bed gant ar Romaned, gwaskedet ma oant gant an diw voger. Dre-ze ive ar Vretoned a difennent a veve dinec’h, hag ahendall n’o devoa ket re d’en em glemm eus mistri o bro.\nMes setu a greiz oll al lejiono galvet, er bla 410, da zistrei war o c’hiz betek Bro-Chall, laret d’ê kimiadi da vat diouz ar Vretoned. Gwaz a ze evit ar re man, evel m’hen gwelfomp diweatoc’h. In n’hen ouzont ket c’hoaz.\n§ III. — PENOS Ê BET KRISTENET KELTED BREIZ-VEUR HA RE IVERZON\nAr pez avat a oar Breiziz, ec’h ê ma tleont d’ar Romaned o fe gristen. Ha meur a bobl all a dle d’ê kement-all. An Otro Doue, ’n eur lezel anê da lakat dindan o domani ar-bed a bez, koulz laret, ha da ziski d’ean komz latin, a zeblante bean digoret an hent da brezegerien an Aviel.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/14&oldid=149986 »\nKemmoù diwezhañ degaset d'ar bajenn-mañ d'an 27 C'hwe 2019, da 17:14.